**HÉVÍZ VÁROS POLGÁRMESTERE**vonalcimer

|  |  |
| --- | --- |
|  |  |

8380 Hévíz, Kossuth Lajos u. 1.

Iktatószám: HIV/ 6657-1/2021.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2021. augusztus 26-ai rendes nyilvános ülésére**

**Tárgy:** Beszámoló a Teréz Anya Szociális Integrált Intézmény 2020. évi munkájáról

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Intézményünk látja el Hévíz Város szociális alapellátási, szakellátási, valamint egészségügyi alapellátási feladatait. Ebből kifolyólag szinte nincs olyan felmerült lakossági szükséglet e két területen, mely esetekben ne kerülnénk kapcsolatba a születéstől az elmúlásig városunk lakóival.

2020. év rendkívül nagy kihívást jelentett számunkra a világjárvány miatt, azonban folyamatosan arra törekedtünk, hogy a tőlünk megszokott magas szakmai színvonalat megőrizzük szolgáltatásaink nyújtása során. A sokszor váratlan, hihetetlenül sok változást jelentő jogszabályi környezet, szakmai protokoll és ajánlás mellett munkatársaink minden esetben arra törekedtek, hogy e törékeny és érzékeny területen, a humánum kerüljön kiemelten előtérbe.

Az alábbiakban részletezve az egyes feladatok beszámolója olvasható, mely arra irányul, hogy bemutassuk munkánkat a fontosabb irányszámok és szakmai tevékenységek tükrében.

1. **Idősek otthona**

Ez a típusú ellátás azoknak az idős, önmagukról önállóan gondoskodni nem képes embereknek nyújt segítséget, akik otthonukban egészségi állapotuk, idős koruk, vagy speciális gondozási igényeik miatt már nem elláthatók, és a családi háttér sem képes rá, hogy a nap 24 órájában a hozzátartozó segítségére legyen.

A bekerülés kérelem útján lehetséges, melyet előgondozás követ, melynek célja annak megállapítása, a kérelmező jogosult–e ezen ellátási forma igénybevételére. Ezt követően, amennyiben a felmérés azt tartalmazza, hogy a kérelem mögött valós szükséglet áll fenn, várólistára kerül a kérelmező. 2020. december 31 – i állapot szerint a várólistán szereplő kérelmezők száma 32 fő.

Új lakó bekerülését megelőzően a várakozók közül az intézményvezető, az egészségügyi koordinátor, valamint az intézmény háziorvosa áttekinti a kérelmeket, különös tekintettel a sürgősségi elhelyezést kérőket, és tájékoztatja a polgármestert az aktuális helyzetről. A szakmai team feladata a megalapozott döntés meghozatalának előkészítése.

Dolgozóink szakmai tudása kiemelkedő, és ez megmutatkozott a járványügyi veszélyhelyzet során is. 11 fő egészségügyi, 6 fő szociális gondozói végzettséggel alkalmazzuk a minél magasabb színvonalra törekvést egyrészt rendszeres továbbképzésekkel, másrészt belső esetmegbeszélő, a fejlődést célzó, ismereteket átadó, gyakorlatias értekezletekkel növeljük folyamatosan. Mindezeknek köszönhetően munkatársaink szakmai munkája a lakók, hozzátartozók visszajelzései alapján is megfelel a 21. század követelményeinek. Mindezek mellett természetesen rendszeresek az ellenőrzések, a protokollok és tevékenységi körök felülvizsgálata, melybe a munkatársakat is aktívan bevonjuk. Erre különösen nagy hangsúlyt kellett fektetnünk az elmúlt év során. A járványügyi helyzetre való felkészülés napi szinten okozott kihívásokat, kollégáink azonban olykor kreatív módszerekkel is segítették egymást: oktató videókkal, online gyakorlati munkát segítő előadásokkal. Fontosnak tarjuk, hogy a gyakorlati munkafolyamatok megvitatásra kerüljenek, és minden változás, változtatás le legyen kommunikálva minden egyes közvetett és közvetlen szakdolgozóval, valamint azok a későbbiekben ellenőrzésre is kerüljenek.

A dolgozók és lakóink közötti kapcsolat harmonikusnak mondható, rendszeres visszajelzéseket kérünk és várunk el mindkét esetben. Ez különösen fontos volt az elmúlt évben, hiszen szinte folyamatosan zárva volt az Intézmény az elrendelt látogatási és kijárási tilalom miatt.

Amennyiben konfliktus helyzet, vagy félreértésre okot adó helyzet alakul ki, azt minden esetben azonnal tisztázzuk, ez lakóink és munkatársaink közös érdeke. Az tapasztalható, hogy ezen egyértelmű álláspontnak köszönhetően a bizalmi légkör kialakult az Intézmény vezetése és a munkatársak, valamint a lakók között is. A térség ellátott jogi képviselője rendszeresen felkeresi intézményünket, fogadóórát tart, a tapasztalatokat pedig megbeszéljük. A 2020. évben sem érkezett olyan panasz, mely akár a munkatársakra nézve, akár az intézmény működésére nézve hátrányos lenne. A világban kialakult feszült helyzet természetesen okozott nehézségeket, kaptunk negatív kritikát, visszajelzést, illetve hozzátartozói megkeresés is érkezett az év során a Fenntartóhoz, ezeket azonban minden esetben megnyugtatóan sikerült közös nevezőre hozni.

*Ápoló, gondozó, egészségügyi tevékenység bemutatása:*

Az intézményben lakók egészségi állapotának figyelemmel kísérése az egyik fontos momentum, ezért az előírtakon túl több szakorvossal is kapcsolatban vagyunk.

Intézményünk új háziorvosa Dr. Hegedűs Mihály, aki a feladatokat heti 4 órában látja el, ez általában csütörtökön történik, kivételes esetben megbeszélés szerinti napon, illetve főorvos Úr rugalmasságának köszönhetően aktuálisan, konzultáció gyakorlatilag napi szinten történt az elmúlt évben. A háziorvos feladata a lakók egészségi állapotának felmérése, gyógyszerfelírás, szakrendelésre beutalás, megbetegedés esetében hatáskörében gyógyítás, illetve megelőzés. Mindez azonban rendkívül kibővült és sokkal szorosabb együttműködést kellett, hogy eredményezzen 2020-ban a járványügyi helyzet miatt. Munkatársaink és lakóink számára is megnyugtató volt, hogy főorvos Úr tudása, információi naprakészek voltak járványügyi szempontból, lakóink rendszeres orvosi felügyelet maximálisan biztosított volt.

Az intézményt látogató szakorvosok:

Dr. Nyárádi Attila belgyógyász, diabetológus, endokrinológus, kardiológus. Rendelési ideje: Péntek 12:30-14:30-ig. Főbb feladatai: ellenőrzi a vércukor értékeket, terápiás javaslatot ír, szakorvosi javaslatot ad a diabéteszes gondozottjainknak, diétát javasol, beállítja a vérnyomásokat, pulzusszámot, EKG eredményt értékel, belgyógyászati szakvizsgálatot végez a műtétre előjegyzett gondozottjainknak, pajzsmirigy problémára TSH beállítást végez.

Dr. Balogh Judit pszichiáter. Rendelési ideje: Péntek 8:00-10:00-ig.

Feladatai: pszichiátriai, vagy mentális betegségre utaló tünetek esetén a lakók kivizsgálása, szakorvosi javaslat, terápia beállítása, demencia vizsgálat.

Dr. Szőcs Tamás sebész. Rendelési ideje: Kedd 9:00-10:00-ig. Feladatai: lábszárfekélyek, decubitusok kezelése, kötszerjavaslatok, érsebészeti ellátás, visszerek kezelése.

A bentlakásos ellátásra folyamatosan olyan gondozottak kerülnek be, akiknek az egészségi állapota indokolja, hogy magas szintű ellátásban részesüljenek, ezért továbbra is szükségesnek látjuk a szakorvosok munkáját, akik gyakorlatilag bármikor rendelkezésünkre állnak. Az elmúlt időszakban a pandaemia miatt munkájuk kiemelt fontosságú volt. Hatalmas segítség lakóink és munkatársaink részére, hogy minden esetben a szükséges szakorvosi ellátást megkapják az ellátottak, ami a járványügyi helyzetben szinte lehetetlen lett volna. Nem utolsó sorban pedig lakóink biztonságos ellátása helyben kisebb kockázatot jelentett, mint egészségügyi intézményben, ahol a fertőzésveszély a sokszorosa.

Sajnos a kérelmezők egészségügyi állapota továbbra is egyre rosszabb, mely a bekerülés időpontjára általában tovább romlik. Az új felvételeket nehezített a vírushelyzettel összefüggő előírásoknak megfelelés. Az ápolás – gondozási tevékenység egyre jobban megterheli a szakdolgozókat. Úgy látjuk, bár több szakember dolgozik az intézményben a jogszabály által előírtnál, de mégis hosszú távú célként kell meghatározni az egészségügyi végzettségű szakdolgozói létszám növelését.

Mindezeknek több oka is van: egyrészt a két telephelyes működtetés több szakembert igényel, másrészt a lakók általános egészségi állapota már bekerüléskor jelentősen rosszabb, mint a megelőző években, ezért a napi munkafolyamatok már csak úgy tudtuk ellátni, ha ahhoz a további munkatársakat vontunk be (pl.: egyszerűsített foglalkoztatás, megbízási szerződés, nyugdíjas szövetkezeten keresztül). Az esetleges betegszabadság, táppénz esetében továbbra is nagyon feszített beosztásban dolgoznak munkatársaink, valamint a szabadságok kiadása is olykor nehézségekbe ütközik. A járvány okozta folyamatos munka, átszervezések, eljárási rendeknek való megfelelés ebben az időszakban nem tette lehetővé a szabadságok kiadását, legtöbbször jelentős számú túlórákat kellett vállalni a dolgozóknak. A legkritikusabb időszakban (október-december) az ápoló-gondozói létszámot jelentősen meg kellett növelnünk, hogy az előírásoknak megfelelően tudjuk ellátni a fertőzésveszély megakadályozása érdekében a munkánkat. Az időszakos távollétek okozta munkaerőhiány ellen szükség esetén külsős, megbízási jogviszonyban, foglalkoztatott ápoló – gondozót nem tudtunk az utolsó félévben foglalkoztatni, mivel azt az előírások nem tették ezt lehetővé (ezzel megakadályozva, hogy a fertőzés ne „vándoroljon” intézményről intézményre). A munkatársak fluktuációja minimális, így nem küzdünk munkaerő hiánnyal a területen. Köszönhető ez egyrészt az intézmény jó hírének, valamint a munkatársaknak nyújtott, megtartó erejű erkölcsi és anyagi megbecsülésnek is. A jól végzett munka elismerése folyamatosan és több fórumon is elismerésre kerül, ugyan nehéz volt tudomásul venni, hogy ez évben jutalmazásra nem kerülhetett sor, de a fenntartó részéről érkező folyamatos bíztatás és dicséret jól eső érzést okozott mindenkinek.

Az intézmény vezetése továbbra is úgy gondolja, nagy hangsúlyt kell fektetni a kommunikációra, főként a lakók felé, de a munkatársak egymás közti információ cseréje is a fókuszban kell, hogy álljon. Ennek érdekében nem csak képzéseken, hanem belső értekezleteken is törekszünk ennek megvalósítására. A tavalyi év okozta feszültségek során éreztük is e korábban megkezdett munka jótékony hatását: mindannyian nehéz helyzetben voltunk, mégis egy emberként mozdultunk meg, egymás vállára támaszkodva oldottuk meg az előttünk álló feladatokat, terheket.

2018. júniusától gyakorlati oktatás színtere is lett az intézményünk. 2019-ben a Premontrei Szakgimnázium, Szakközépiskola és Kollégium szociális gondozói intézményünkben töltötték az évközi és nyári gyakorlatukat, az ő segítségük is csak időszakos lehetett az eljárási rend szabályai, járvány helyzet miatt. A tanulók felügyelet alatt végzik a gondozás-ápolás feladatait. Lakóink, dolgozóink örömmel fogadták a kezdeményezést, nyitottak az újabb lehetőség felé, így több inger éri az ellátottakat, változatosabb a megszokott napi életük, és csökkenti a dolgozói leterheltséget.

Lakóink egészségi állapotára az alábbiak jellemzők:

Részlegesen önellátó: 6 fő

Kerekes székes: 26 fő

Fekvő betegek száma: 22 fő, melyből 18 fő kontrakturás (ízületi mozgásbeszűkülés, mely merev testhelyzettel jár),azaz sajnosnem tud semmit segíteni az ápoló személyzetnek a merevség miatt, csak kirögzítve ültethető kerekesszékbe. Teljes ellátást igényelnek, pelenkát viselnek, etetésre szorulnak, napközben csak részben kiültethetők.

Inkontinensek száma: 52 fő

Főbb betegségeik:

80 % Pszichoszomatikus megbetegedésben szenved

70 % Hypertoniás

7 fő Inzulinnal kezelt cukorbeteg

12 fő Naponta 1x LMWH kelésben részesül

9 főt Nephrológia kezelt beteg, ebből 4 fő EPO inj. beadására szorul

32 fő Demencia kórképet mutat, melyből 14 fő súlyos demens, a 18 főnél középsúlyos

demenciát állapítottak meg

29 fő folyamatosan enyhe kórképet mutató pszichiátriai kezelésekben részesül

2 főnél decubitus alakult ki, 1 fő lábszárfekélyes, melyet szakorvosi segítséggel

oldottunk meg

A működési engedélyünkben meghatározott 57 főt nem teljesítettük, 55,4 fő az ellátottak száma éves szinten összesítve. Ennek oka, hogy a járványügyi helyzet miatt új lakó felvételére egy időszakban egyáltalán nem volt lehetséges, későbbiekben a szabályok változása miatt pedig rendkívül nehezített (két negatív PCR teszt, mely gyakran elnyújtott a felvételi eljárást), az év utolsó időszakában pedig lakóink fertőzöttsége és az ebből adódó intézményi zárlat sem tette lehetővé.

Az év során:

18 fő exitált

10 fő felvételre került

25 fő került előgondozásra

14 fő a kórházba utaltak száma

214 a kórházi napok száma

13 fő akut ellátás miatt, mely során a bent fekvési napok száma: 3-44 nap

1 fő kivizsgálás miatt: 26 nap

Az intézményben élők fizikai, mentális és egészségi állapota életkorukból adódóan romló, ami leginkább a Szent András utcai telephelyen jellemző, ezért a munkaerő igény ezen a telephelyen fokozott. A Honvéd utcai telephelyünk tekintetében pedig megvalósult a nappalos műszakokban a két fő ápoló-gondozó szakember állandó jelenléte. Az elmúlt évben folyamatosan biztosítottuk a dolgozók kéréseinek megfelelően a szabadságok kiadását. 2019 decemberében kérelmeztük az egészségügyi szolgáltatásra való jogosultság engedélyezését, szakápolási tevékenység megkezdését, melyet 2020. januárjától az intézményünkben sikerült elindítani. A szolgáltatással csökkenthetők a szakellátásokra szállítás száma, s helyben megoldhatók az engedélyezett egészségügyi ellátások. Az egészségügyi végzettséggel rendelkező dolgozói létszám (11 fő) lehetővé teszi a folyamatos szakellátás biztosítását, melyet hosszas felkészülés és előkészítő munka előzött meg. A törvényi szabályozás egészségügyi kiegészítő pótlékkal díjazza és ismeri el a szociális intézményekben dolgozó egészségügyi végzettségű ápolók bérét. A szakellátás emeli a minőségi ellátást, kényelmet biztosít az ellátottak számára, csökkenti a fertőzés veszélyt, mivel nem kell kísérő, szállítás, tekintettel arra, hogy helyben nyújthatók bizonyos egészségügyi ellátások. Nagy előrelépés mindez az intézmény életében, fontos mérföldkőnek tekinthető, és büszkék vagyunk rá, minden feltételt meg tudtunk teremteni ennek érdekében. A járvány hozta nehézségek során felmerülő küzdelmek ennek a kiemelkedő szakmai, gyakorlati tudásnak is köszönhető volt. A protokollok szerinti munkavégzés, beavatkozások mindig az előírásoknak megfelelően lehetett elvégezni, a szakorvosi háttér és a műszakonkénti szakápolói jelenlét segítségével. A kórházi kezelések száma ugyan nőt, de az előző időszak fokozott ápolást igényelt a pandaemia okozta megbetegedések miatt és így kevesebben kerültek kórházi ellátásra, mert gyakran helyben történt a terápiás kezelés (infúziók adása, gyógyszerek beállítása).

A lakóink egészségi állapotát javítja a gyógytornászok aktív munkája, mely sajnos több hónapig szünetelt a járványügyi előírások miatt. A kialakult helyzetben a napi tornát a terápiás kollégák és a szakápolók igyekeztek pótolni. 2020. év során is, ahogy évek óta, megbízásos jogviszonyban foglalkoztattunk 2 fő fiatal munkatársat rendszeresen, valamint egy harmadik főt is alkalmanként, hétvégén. A foglalkozások egyéni és csoportos szinten is megvalósulnak, munkájukra nagy szükség van, a tevékenység eredményei kézzel foghatóak. A szakmai érveken túl pedig kiemelendő, hogy lakóink nagyon szeretik mind az egyéni, mind pedig a csoportos tornát. Hosszú távon, amennyiben a lakók egészségi állapota megköveteli, a gyógytorna óraszámát növelni szükséges lesz a megnövekedett igények kielégítésére. 2019. januártól e területen, átmeneti jelleggel bővítést kezdeményeztünk: a szombat délelőtti órákban, telephelyenként hetente váltott intenzitással 2 órában gyógytornász foglalkozott lakóinkkal egyéni szinten, a fenti bővítés segítette a szabadidő hasznos eltöltését a hétvégén, illetve növelte a lakók fittségét, de sajnos a járvány okozta előírások ezt a plusz hétvégi segítséget is megszüntették.

A bentlakásos otthon lakóinak az étkezéssel kapcsolatos panaszai csökkentek, minimálisra esett vissza az elégedetlenség az étlappal, ízekkel kapcsolatban. Elfogadták és megértették a közétkeztetésre vonatkozó szigorú szabályozás okozta, kevésbé házias ételeket, mely rövid és hosszú távon egyaránt az egészséges életmód kialakításához, fenntartásához járulnak hozzá. A főzőkonyha számára nagy terhet jelent az egyes diéták biztosítása, azonban rendkívül nagy rugalmasságot tapasztaltunk részükről: lakóink kívánságát sokszor tudták teljesíteni, ami nagy örömet okozott számukra. A járványügyi helyzetnek azon kevés „pozitívuma” volt, hogy a konyhai munkatársaknak, mivel kevesebb adagot kellett előállítaniuk (iskolai, óvodai bezárások), nagyobb hangsúlyt tudtak fektetni az idősek ellátásra, sokszor kaptak például süteményt, nagy örömükre.

Szakorvosainkkal rendszeresen áttekintjük a lakók egészségügyi dokumentációját és állapotát is, hogy mérsékeljük a diéták mennyiségét, és csak a szükséges esetben, szakorvosi előírásra biztosítjuk azt, ezért sikerült 5 diétás formát tartanunk. A GAMESZ munkatársaival való együttműködésért, lelkiismeretes munkájukért ezúton is köszönetet mondunk.

Lakóinkat hitéletbeli, vallásgyakorlási téren nagy mértékben támogatjuk. Hetente, illetve kéthetente van szentmise és istentisztelet, valamint biblia felolvasás, zsoltár éneklés is, mely nagyon fontos lakóink számára. Sajnos e téren is megsínylették az elmúlt évet, igyekeztük őket élő szentmise közvetítéssel kárpótolni, valamint közös imádsággal, zsoltár énekléssel.

A mentálhigiénés és foglalkoztatási lehetőségek estében fontos, hogy összehangolt legyen a lakók egészségi állapotával. Ennek következtében a mentálhigiénés csoport munkatársai napi szinten egyeztetnek az egészségügyi ágazati vezetővel, valamint a nővérekkel. Az együttműködés, a csapatmunka eredményeképpen kezd megváltozni a korábbi évek tapasztalata, mely szerint lakóink nehezen motiválhatók. Egyre többen és aktívabban vesznek részt lakóink a foglalkozásokon, programokon. Igénylik, sőt várják a napi közös tevékenységeket. Munkatársaink igyekeznek ezeket mind színesebbé, mind érdekesebbé tenni, természetesen a lakók véleményét kikérni. Az ünnepi megemlékezésekhez kötődő programok mindig felkeltik érdeklődésüket, s mostanra már lakóink is szívesen vállalnak egy-egy rövid szerepet a műsorokban.

A kirándulások szervezése és a séták segítették a lakóink bezártság érzetét csökkenteni. A demensek foglalkoztatása, készségfejlesztése heti rendszerességgel történik. Nehezíti azonban a fejlesztések megtartását az épület adottságaiból adódó helyhiány, valamint hogy további emelkedést mutat a súlyosan dementálódott lakóink létszámának emelkedése, mely év végére elérte a 18 főt. A középsúlyosak száma 13 fő, mely szintén növekedést mutat.

**Mentálhigiénés, foglalkoztatás – szervezői tevékenység bemutatása**

Intézményünkben a mentálhigiénés feladatok ellátását az 1/2000. SzCsM rendelet 54. § alapján az alábbiak szerint végezzük:

A bentlakásos intézmény feladatkörében gondoskodik az ellátást igénybe vevő mentálhigiénés ellátásáról. Ennek keretében biztosítja a személyre szabott bánásmódot, a konfliktushelyzetek kialakulásának megelőzése érdekében az egyéni, csoportos megbeszélést, a szabadidő kulturált eltöltésének feltételeit, a szükség szerinti pszichoterápiás foglalkozást, az ellátottak családi és társadalmi kapcsolatai fenntartásának feltételeit, a gondozási tervek megvalósítását, a hitélet gyakorlásának feltételeit, és segíti, támogatja az intézményen belüli kis közösségek, társas kapcsolatok kialakulását és működését. A bentlakásos intézménynek mindent meg kell tennie az ellátást igénybe vevő testi-lelki aktivitása fenntartásának, megőrzésének érdekében

A mentálhigiénés tevékenységek szervezésekor olyan alapelveket vettünk figyelembe, mint az önkéntesség, célszerűség, rendszeresség, hasznosság, változatosság.

Az intézménybe újonnan érkező lakók beköltözése során, nagy hangsúlyt fektettünk az intézmény megismertetésére, az újonnan beköltöző lakó pszichés egyensúlyának megteremtésére.

Az idős embert a bentlakásos ellátás igénybevétele állítja leginkább kihívások elé, fokozott toleranciát, alkalmazkodó képességet kíván tőle, és mindenekelőtt azt, hogy feladja korábbi életvitelét, megszokott napi rutinját. Az igénybevétel szükségességét az önellátási kapacitások csökkenése, az egészségi állapot romlása, fizikális és mentális képességek hanyatlása teszi indokolttá, amely tény már önmagában is nehezen feldolgozható helyzetet jelent az idősek számára. Mindezt tetézi saját otthonának elhagyása, a megszokott környezetből az addig ismeretlen körülmények közé kerül, ahol számára addig ismeretlen szabályokkal, társakkal és dolgozókkal találkozik.

Az intézményi életforma szabályozottsága, másoktól történő függés, pszichés zavarokat okozhat, ennek kivédése céljából az ellátottak részére a legnagyobb önállóságot biztosítottuk. A foglalkoztatásokat, személyes életterüket tiszteletben tartásával szerveztük, hogy ne kényszernek érezzék, hanem a szabadidő hasznos eltöltésének.

A lakók mentálhigiénés ellátása és foglalkoztatása egyéni és csoportos formában, előzetes állapot- és igényfelmérést követően valósult meg.

A foglalkoztatásában legfőbb célunk volt a mentális állapotuk fenntartása, a további hanyatlás megelőzése, hasznos képességek megőrzése, közösségi összetartozás és egymás iránti tolerancia, elfogadás erősítése ennek érdekében havi, heti, napi rendszeres foglalkoztatási programok történtek az intézményben élő idősek részére.

Munkánk során figyelembe vettük, a lakók életkorát, szomatikus és pszichés állapotát, érdeklődési körét, aktivitási képességét, érzelmi reakcióik intenzitását, kedélyállapotát, toleranciáját, új helyzethez való alkalmazkodási képességét.

A csoportos foglalkozások elősegítették az izoláció leküzdését, és erősítették a közösségi szellemet. Programjainkban, és a felkínált tevékenységekben mindenki megtalálhatta a kedvének, és képességeinek megfelelő tevékenységeket.

Sajnos a járványügyi helyzet lakóinkat is megviselték, a bezártság, a hozzátartozókkal való kapcsolat hiánya, az érintések, ölelések elmaradtak. Munkatársaink igyekeztek pótolni a pótolhatatlant, és mindent megtettek annak érdekében, hogy a szomorúságot elűzzék lakóink lelkéből. Kreativitásuknak, ötletességüknek és lelkiismeretes hozzáállásuknak köszönhetően ezt sikeresen tették, melyet lakóink a hozzátartozóiknak és az intézmény vezetése felé is rendszeresen visszajeleztek.

*2020. évben a következő feladatokat végeztük (egyéni állapotok figyelembevételével):*

* értelmi fejlesztés: kvízjátékok, memóriafejlesztő, ország-város játék, ellentétpárok állítása, számok, betűk felismerése, szólások, közmondások, stb.
* finommotorika fejlesztés: díszítés, ügyességi feladatok, építőjáték, hajtogatás, tépkedés, felnőtt színezők, rajz és írás készség
* önállóság megtartását célzó foglalkozások: ruhadarabok felismerése, funkciója, ki-begombolása, zipzár használat, koordinációs feladatok
* logikai képesség fejlesztés: egyszerű matematikai műveletek, számolás, dominó, kártyázás, malomjáték
* torna, mozgásterápia, ágytorna: reggelente a testébresztő átmozgatás, napközben közös séta kertben, a városban és esetenként a tó körül. Ezek célja egyrészt szabadidő hasznos és szórakoztató eltöltése, valamint a meglévő készségek, fizikális képességek szinten tartása, javítása.

*A csoport feladatai és elért eredményei 2020. évben:*

* Egyéni gondozás keretében személyre szabott mentálhigiénés ellátás, szükség szerint esetmegbeszélés melyen a lakók aktuális problémáit, konfliktusait igyekeztünk feltárni, azokra megoldást találni, valamint élményeiket, tapasztalataikat osztották meg a közösséggel.
* Vallásgyakorlás segítése: a székhelyen heti egy alkalommal van imaóra Klári nénivel az intézmény lakójával, és pénteki napokon katolikus szentmise. A Honvéd utcai telephelyen is rendszeresen tartunk rózsafüzért és havonta egyszer katolikus szentmisén gyakorolhatták vallásukat a lakók. Református Istentiszteletre havonta egyszer került sor mindkét telephelyünkön.
* Megemlékezés: az adott évszakhoz, hónaphoz, naphoz, ünnephez kötődő népi szokásokról, és hagyományokról. A 2020. év egyik legmeghatóbb ünnepe az anyák napja volt. A COVID vírus okozta vészhelyzet miatt lakóinkat gyermekeik nem tudták személyesen felköszönteni ezért mindenki,t a szociális munkatársak közbenjárásával videó üzenetben köszöntöttek a hozzátartozók, a lakók legnagyobb örömére és meglepetésére.
* Átfogó közösségi programok: mindennapi programjainkba beépítettük az egyes ünnepeket és az azokhoz kötődő hagyományokat is ilyen a farsang, melyet mindkét házban megrendeztünk. Nagyböjt, húsvét, nőnap, májusfa kitáncolás, idősek hónapja, halottak napja, advent, karácsonyi ünnepség és lakóink születésnapját, névnapját megünnepeltük. Minden hónap utolsó péntekén közös születésnapi megünneplésre került sor, akiknek abban a hónapban volt a születésnapjuk.
* Filmklub: Igény esetén. Az elmúlt években főként a székhelyen heti rendszerességgel szerepelt a programok között. Ebben az évben viszonylag kevés alkalommal valósult meg, mert nem volt rá igény, az idősek részéről. Kérték, hogy inkább mozgásos, fejtörős, foglalkozások, játékok legyenek helyette. Az intézmény telephelyén is jelentős változás, hogy az elmúlt években szinte „harcolni” kellett azért, hogy a foglalkozás idejére ki lehessen kapcsolni a televíziót. Mára már a televíziót maguk a lakók kapcsolják ki, amikor el kezdődnek a foglalkozások.
* Visszatekintés az elmúlt hónapokra „Nosztalgiafotó”: a program keretében az előző hónapban történt foglalkozásokról, rendezvényekről készült fényképek nézegetése, felelevenítése melyet jó hangulatú emlékidézés, beszélgetés követ.
* Bemutatkozom: az intézményben lakó idősek bemutatkozása egymásnak, illetve új lakó bemutatkozása, élettörténetük megosztása lakótársaikkal. Megfigyeltük, hogy a lakók sokkal jobban figyelnek egymásra, nevükön szólítják egymást.
* Kutya által asszisztált foglalkozás: havi rendszerességgel történik mindkét házban. Az idős emberek szeretik a kutyát, fizikai és mentális állapotuk stabilizálódik. A kutya felkelti az érdeklődésüket, figyelmüket, nyitottabbá válnak. A kutya jelenléte őszinte reakciókat, érzelmeket, gesztusokat vált ki. Sajnos ez a kedvelt programunk csak néhány alkalommal tudott megvalósulni a tavalyi évben.
* Jó reggelt virágkör: minden reggel a foglalkozás megkezdése előtt megkérdezünk minden lakót az eltelt estéről, éjszakáról, érdeklődünk hogyléte felől illetve történt –e vele olyan esemény amit elszeretne mondani vagy megosztani a többiekkel.
* Egészségpercek: különleges vagy kevésbé ismert fűszerek, gyümölcsök, zöldségek, gabonák megismerése, megkóstolása.
* Intézményen kívüli programokon való részvételre sajnos nem volt lehetőségünk.
* Ízőrzők: régi ízek régi receptek felelevenítése. Havi egy alkalommal a lakókkal közösen elkészítettük a kívánt ételt. Nagyon szeretik ezt a foglalkozást, hiszen régi emlékeket ízeket idéz fel: Megosztják egymással tapasztalataikat, megbeszélik, hogy ki hogyan készítette el otthonában az ételt. (pl. palacsinta sütés, lecsókészítés…stb)
* Kávézás: Hetente két alkalommal a lakóknak kávét főzünk, melyet régi kávés csészében szervírozva fogyasztanak el. Ha a megadott napon valmilyen okból elmarad, akkor kérik, hogy a következő nap pótoljuk be a programot, ez is jelzi ennek a mindennapos rituálé jelenlétének fontosságát.
* Gyere át hozzám programunk, melyet nagyon szeretnek lakóink, sajnos nem tudott megvalósulni a járványügyi előírások miatt.
* Bingó: lakóink heti rendszerességgel igénylik a játékot. A csütörtöki napot bingó napként emlegetik.
* Kreativitás: A kézműves foglalkozások, manuális tevékenységet fejlesztő programok témái kapcsolódnak a népszokásokhoz, aktuális ünnepekhez, farsanghoz, húsvéthoz,. A feladatok végrehajtása egyre nehezebb, mert a kézügyességük romlik, a látás élességük csökken.
* Festőműhely: Az önmegvalósítást segítettük kézműves, és művészi tevékenységgel, hiszen ezek mozgatják a fantáziát, pihentetnek, egyben összpontosítást is kívánnak, beléjük feledkezhetnek, de újra önmagukra is találhatnak. Nagyon sok lelki problémára gyógyító segítségnek bizonyult a manuális tevékenység, az alkotás öröme. Mindez, pedig hatott a lélekre, harmóniához segített, elégedettség érzést adott, amely kisugárzott lakóink mindennapjaira, és környezetére.
* Felnőtt színező: nagy sikere van az idősek körében, rendszeresen kérik a színezni valót. Elmondásuk szerint azért szeretnek nagyon színezni, mert ilyenkor nem érzik az ujjaikban az ízületi fájdalmat és nem utolsó sorban hasznos időtöltés számukra. Az elkészült munkákból fali dekoráció készül, nagy büszkeséggel tölti el őket, hogy alkotásaik az intézmény falait díszítik.
* Hol járunk? Ismert helyekről, lakóhelyükről készítünk képeket,vagy az internet segítségével ellátogatunk régi lakóhelyükre, mely alapján fel kell ismerni hol járunk. Itt sem maradhat el az emlékek felelevenítése, apró titkok megosztása velünk és lakótársaikkal.
* Névnap, születésnap megünneplése: lakóink már egymást is felköszöntik, készítenek egymásnak ajándékokat.
* Vetélkedő: párban vagy csapatban játsszuk, különböző feladatokat kell megoldani a lakóknak. Ezt a foglalkozást először kételkedve fogadták, de megszerették. Tanulság, részünkre, hogy az idős emberek is mennyire képesek megsértődni, ha nem ők nyernek.
* Kvízjáték, memória mozgató: régi dalok, nóták, műsorok felismerése, kvíz kérdések állat-növényvilággal kapcsolatban, mely jelentősen hozzájárul a mentális fittség fenntartásához.
* Hétlezáró dödörgő: visszatekintés a héten történt foglalkozásokra, eseményekre.
* Masszázs labda: lakók hátának átmasszírozása labda segítségével. Nagy sikert arat a lakók körében.
* Egy kis mozgás mindenkinek kell…(mozgásos játékok): célba dobás, lufi ütögetés, pingpong, 60-70 év felett is különösen fontos a hanyatló képességek szinten tartása, az életminőség romlásának megelőzése. Ezek a mozgásos játékok mindig vidáman telnek. A feladatok végrehajtásánál szinte egymással versenyeznek kinek sikerül megoldani a feladatot. A jó kedv elengedhetetlen.
* Társas játékok: kártya, ki nevet a végén? Malom, Itt a piros, hol a piros? stb
* Felolvasás: a felolvasás versekre, rövid-tanulságos történetekre korlátozódik. Az elmúlt években napi rendszerességgel igényelték a napilap felolvasását a gyászjelentéssel kezdve. Elmondható, hogy ebben az évben szinte teljesen megszűnt a napilap felolvasása, nem kérik a gyászjelentések, nem érdekli őket.
* Kívánságkosár: kedvenc, rég hallott nóták, operettek, meghallgatása, közös éneklése. A zene dallama és a dalszöveg segít elterelni a gondolatokat a mindennapi gondokról, képes javítani a hangulatot. A közös éneklés összeköti az embereket, fokozza a jókedvet, ezáltal mélyíti a kapcsolatokat.

A játék, a játékos foglalkozási forma szinte valamennyi foglalkoztatási területet átszövi. Cél, hogy jókedvre, vidámságra deríteni a gondozottak mindennapjait.

* Csoportos gyógytorna: minden héten, hétfő, és csütörtök délután, gyógytornász irányítása mellett csoportos gyógytornán vehetnek részt az idősek, mely szintén csak korlátozottan tudott megvalósulni tavaly
* Ügyintézés és orvoshoz kísérés: a mentálhigiénés munkavégzéshez tartozik a lakók minden napi életükkel kapcsolatos ügyintézésekben való segítés, illetve a lakók orvosi vizsgálatokra történő kísérése, felkészítése. Az intézmény lakóinak egészségügyi intézménybe való jutását saját gépjárművel biztosítja.

Mindez rendkívül nagy szervezést igényel több területen is: egészségügyi oldalról nézve a szakrendelések időpontjainak egyeztetését, dolgozói oldalról a munkaszervezést és a megfelelő kíséret biztosítását, mely utóbbi komoly nehézséget jelent. 2020-ban azonban ez nagymértékben csökkent, tekintettel arra, hogy a szakrendelések egy része szünetelt, valamint a szakápolási engedély birtokában szerencsére több ellátás helyben megtörténhetett.

* Havi rendszerességgel valamint igény szerint bevásárlással biztosítottuk számukra a szükségleteiket.
* Lakók hozzátartozókkal való kapcsolattartásának segítése. A hozzátartozókkal való kapcsolattartást az intézmény számos módon igyekszik ösztönözni, támogatni. Ebben a különösen nehéz évben ez nagy feladatot jelentett kollégáink számára. A lakók a kapcsolattartás érdekében használhatták az intézmény telefonját, illetve multimédiás eszközön keresztül videotelefonáltak, melytől kezdetben idegenkedtek, sokan azonban megszokták és vidáman részt vettek benne.
* A segítségnyújtás folyamatos a befelé fordulás, elmagányosodás kialakulásának megelőzésében, megszüntetésében. Fokozott figyelem kíséri az új lakók beilleszkedését segítését, szorongásaik, félelmeik feloldását.
* A nyári időszakban a foglalkozások többnyire a szabadban zajlottak. A székhelyen, nyáron inkább a memória fejlesztő foglalkozások valósultak meg, melynek oka, hogy kicsi tér áll rendelkezésre a lakók számára.

A tavalyi évben hetente kétszer (kedden és csütörtökön) foglalkoztunk a demenciával küzdő lakóinkkal, melyet előre megadott tematika köré építettünk fel. Készségfejlesztés keretében próbáljuk nyomon követni mentális állapotukat és lassítani hanyatlásukat.

Demens foglalkozás tematikáját hat területre bontottuk:

1. vizuális érzékelés
2. mozgás
3. hallás
4. szaglás
5. ízérzékelés
6. tapintás

Minden foglalkozáson egy adott területen kapott a hangsúlyt. A foglalkozásoknak a kerete térben és időben való tájékozódás felmérése. Megbeszéltük milyen napszak, nap és évszak van aznap. A foglalkozásokon változó volt a lakók aktivitása. Folyamatosan történt a demenciával küzdő lakók nyomon követése és szükség esetén teszttel való felmérése. Minden esetben a foglalkoztatás célja az örömforrás az élvezetes együttlét, a felszabadult együtt töltött idő, a magány és az apátia elkerülése. A foglalkozások alkalmával olyan légkört próbáltunk teremteni, hogy a lakók érezzék, hogy várjuk és számítunk rá. Mindig a segítés, sikerélményhez juttatás, a pozitív példaadás a cél.

A 2020. évben az intézmény által szervezett karácsonyi ünnepségen a szociális munkatársak, terápiás munkatárs, valamint a lakók is műsorral kedveskedtek az intézmény dolgozóinak. A műsort nagy lelkesedéssel sajátították el, rendszeresen gyakoroltak lemondva kedvenc időtöltésükről.

Ez évben intézményünk részt vett az Emberi Erőforrások Minisztériuma, Integrált Jogvédelmi Szolgálat által kiírásra került „Színes hétköznapok a testi-lelki egészségért” elnevezésű pályázaton. A pályázat célja a mentális vagy lelki egészség megőrzését, javítását célzó a szociális ellátások ellátotti körében végzett eredményes munkamódszerek vagy újszerű sikeres modellek bemutatása volt. A pályázat keretein belül egy 8 perces kisfilm elkészítésében a Hévíz Tv munkatársai voltak segítségünkre. Az eredményhirdetés várható ideje 2021. tavasza.

Az intézményben térítés ellenében igénybe vehető fodrász és pedikűrös rendszeresen jár lakóinkhoz, mely különösen fontos főleg hölgy lakóink számára, hiszen a kor előre haladtával nem szűnik meg az igény a szép, esztétikus külső iránt. A szolgáltatásokhoz történő hozzáférést a szociális munkatársak és az ápolást-gondozást végző személyzet segítik az idősek részére. Sajnos ez sem tudott maradéktalanul megvalósulni ez év során, hiszen a külső személyek belépése az épületbe korlátozva volt.

Egyre több ellátott mozgásában korlátozott és felügyeletet igényel, kerekesszékkel, rolátorral, járókerettel, vagy bottal közlekedik. Az önellátóbb ellátottak is szédülhetnek, járás bizonytalanságról panaszkodnak, így ők is felügyeletre szorulnak az intézményen belüli közlekedésben. Így a csoportfoglalkozásokra történő érkezés és távozás esetén segítséget igényelnek.

Az idősekben igen erős a szeretetvágy, csak végtelen gyengédséggel és türelemmel szabad közelíteni hozzájuk és erre a mentálhigiénés munka során nagy hangsúlyt fektetünk. Fontosnak tartjuk munkánk során az érintést, mely a kommunikáció egyik legalapvetőbb formája, az érintés jelenti számukra a biztonságot.

*A mentálhigiénés csoport adminisztrációs feladatai:*

Mentálhigiénés gondozási lap vezetése, demens fejlesztő lap, új ellátott esetén a lakó felvétellel kapcsolatos adminisztráció, egyéni gondozási tervek készítése, heti és havi foglalkoztatási terv készítése, MMS tesztek készítése, éves és heti programtervek készítése. Minden lakónak készül MMS teszt és óra teszt a beköltözést követő 1 hónapon belül illetve jelentős állapot változás esetén.

2019. év októberétől napi rendszerességgel történik egyeztetés az intézmény egészségügyi ágazat vezetője, akadályoztatása esetén a helyettese és a csoportvezető szociális munkatárs között a lakók állapotát, kéréseiket illetően. Az információ csere a lakók érdekeit szolgálják.

Az összehangolt munka teremti meg a lehetőségét, hogy megvalósíthassuk az emberi méltóság megőrzését, az emberhez méltó élet biztosítását az életkor legvégső határáig, a személyre szóló gondozás-ápolás megvalósítását.

A 2020-as évben kb. 2 hónapnyi idő volt mikor nem tudtunk programokat tartani lakóink részére az intézménybe „begyűrözött” vírus miatt. A lakók állapotának megfelelően egyéni beszélgetésekre, lelki segítségnyújtásra került sor.

Személyi feltételek:

A 2020. januártól októberig teljes munkaidőben 3 fő szakirányú főiskolai végzettséggel, rendelkező szociális munkatárs tevékenykedett, és egy fő teljes munkaidőben foglalkoztatott terápiás munkatárs végezte mentálhigiénés feladatokat. Október hónaptól a személyi feltételekben változás történt, munkaidő csökkenést illetően. Az év hátralevő részében 2 fő szociális munkatárs napi 6 órában, 1 fő szociális munkatárs napi 8 órában, 1 fő terápiás munkatárs napi 6 órában végzi mentálhigiénés feladatokat.

Az intézmény vezetősége nagy gondot fordít a dolgozók képzéseire, mentális védelmükre. 2020. évben a mentálhigiénés munkát végzők közül 2 fő vett részt az intézmény által szervezett előadáson, ezáltal lehetőséget teremtve arra, hogy az idősek foglalkoztatása, az idősekkel való törődés minél magasabb színvonalon történhessen. A székhelyen és a telephelyen 2-2 fő látja el a mentálhigiénés feladatokat. A programokat előzetes megbeszélés alapján közösen, vagy külön- külön tartják. Ez függ a betegkísérésektől, aktuális, sürgős lakókkal kapcsolatos teendőktől, ügyintézéstől, problémák megoldásától.

Munkánk során hangsúlyt helyezünk arra, hogy a csoportfoglalkozásokra az időseink önként jelentkezzenek és aktívan vegyenek részt. Amennyiben hiányzik az önkéntesség, akkor is folyamatosan ösztönözzük, bátorítjuk Őket a foglalkozási lehetőségek igénybevételére. Arra törekszünk, hogy aktív, szellemileg friss idősek maradjanak sokáig és szép nyugodt életet teremtsünk számukra az intézményben.

Elmondható, hogy az idősek bíznak a mentálhigiénés, munkát végző kollégákba. Hálásak nekik és napi szinten megköszönik munkájukat, törődésüket.

1. **Házi segítségnyújtás**

A házi segítségnyújtás az alapszolgáltatások egyik legfontosabb eleme. A romló általános egészségi állapot, a rendszerint távol élő család, maguk az időskori elváltozások is szükségessé teszik, hogy ellátottaink már az otthonukban kapják meg a megfelelő segítséget. Nagy lépés ez mindkét fél számára: az ellátottnak beismerni, felismerni, hogy van olyan területe az életének, melyet nem képes már ellátni, és segítséget kell kérnie, de a gondozónőknek is, hiszen munkájukat idegenként úgy kell megkezdeniük és végezniük, hogy bizalmat építsen ki, szakszerűek is legyenek, és az időkorlátokat is tartani tudják. Sok esetben az ellátott számára a külvilággal az egyetlen kapcsolatot a gondozónő jelenti, ezért feladatukból adódóan szinte családtagként viszonyulnak hozzá ellátottaink.

A házi segítségnyújtás, mint alapszolgáltatás személyre szabottabban kerül meghatározásra a kérelmet követő előgondozás során. A személyi gondozásba tartozó elemek a szakképesítéshez kötött munkakörrel elláthatók, mint például testi higiéné biztosítása, mosdatás, fürdetés, gyógyszer adagolás, vérnyomás- és vércukor mérés.

A szociális segítésbe tartozó elemek főként a lakókörnyezettel, háztartással kapcsolatosak, szakképesítéshez nem kötött munkakörben is elláthatók, mint például bevásárlás, postai ügyintézés, mosogatás, mosás, vasalás.

2020. évben az ellátást Hévíz, Cserszegtomaj településeken biztosítottuk a lakosság részére. A feladatot 5 fő gondozónő látta el. A vezető gondozónő munkakörét úgy alakítottuk ki, hogy a folyamatosan változó jogi és szakmai környezetből adódó módosítások végrehajtása mellett szükség esetén gondozási tevékenységet, helyettesítést, és a jelzőrendszeres házi segítségnyújtás szakmai vezetését is ellátta.

Az éves látogatások száma 8663 alkalom volt, melyből a személyi gondozás 8546,5 óra volt, kizárólag szociális segítésre egyetlen ellátottunk sem volt jogosult. Az arányszámokból jól látszik, hogy a szaktudást igénylő segítségnyújtásra van szükség elsősorban a szolgáltatásban.

2020. januárban 51 fő gondozottal volt megállapodásunk. Március közepétől házi segítségnyújtás keretében biztosítottunk ellátást mindazok számára, akik a Covid 19 járvánnyal kapcsolatos korlátozások miatt segítséget kértek intézményünktől, mint a településen erre kijelölt intézménytől. A járványügyi helyzettel összefüggésben segítséget kérők száma rendkívül magas volt, 45 fő, akik számára a gondozónők hónapokon át nyújtottak segítséget. Leggyakrabb tevékenységek esetükben a bevásárlás, postai ügyintézés valamint a gyógyszerek kiváltása volt. Mindez hatalmas terhet és egyben felelősséget is rótt munkatársainkra: a napi munkaszervezés, a bevásárlások szervezése az idősávok bevezetését követően, a különféle igényeknek való megfelelésre törekvés, mindezt megfelelő védőfelszerelésben, hogy a legkisebb esélyét is minimalizálják a fertőzésnek. Helytállásuk, kitartásuk, fáradhatatlan szorgalmuk példaértékű volt, rendkívül hálásak vagyunk nekik.

A korlátozások miatti ellátásokat júliusban szüntettük meg (44 fő), egy fő továbbra is kéri a házi segítségnyújtást. Az év során összesen 26 fő ellátását szűntettük meg, amelynek oka többnyire az ellátott halála, idősotthoni elhelyezése, illetve a családhoz való költözés volt. Ellátás nem szűnt meg panasz vagy negatív visszajelzés miatt. Gondozónőink az ellátottak visszajelzései alapján kiemelkedő munkát végeztek. Az év során 22 fő új ellátását kezdtünk meg. Az új igénylések számában némi visszaesés tapasztalható. A 2020. évben összesen 118 megállapodás (halmozott adat) volt. Az év végén 47 fő részére nyújtottunk ellátást.

2019. év február 1-től bevezetésre került a térítési díj Hévízen 50 %-os kedvezménnyel. Cserszegtomajon az Önkormányzat átvállalja a gondozási díj fizetését.

Intézményünk valamennyi házi segítségnyújtásban dolgozó munkatársa szakképzett, melyet nagyon fontosnak tartunk a magas színvonalú szakmai tevékenység biztosításához.

Általánosságban a házi segítségnyújtásról, mint alapszolgáltatásról elmondható, hogy olyan gondozási forma, amely az igénybe vevő önálló életvitelének fenntartását - szükségleteinek megfelelően - lakásán, saját lakókörnyezetében biztosítja. A célja, hogy a lehető leghosszabb ideig otthon maradhasson az ellátott, megszokott környezetében, mivel ennek mentális hatásai okán egészségmegtartó hatása elismert.

A házigondozó feladatai ellátása során segítséget nyújt ahhoz, hogy az ellátást igénybe vevő fizikai, mentális, szociális szükséglete:

* saját környezetében,
* életkorának, élethelyzetének és egészségi állapotának megfelelően,
* meglévő képességeinek fenntartásával, felhasználásával, fejlesztésével

biztosított legyen.

A házi segítségnyújtás keretébe tartozó gondozási tevékenység különösen

* az ellátást igénybevevővel segítő kapcsolat kialakítása és fenntartása,
* az orvos előírása szerinti alapvető gondozási, ápolási feladatok ellátása,
* a segítségnyújtás a személyi és környezeti higiénia megtartásában,
* közreműködés az ellátást igénybevevő háztartásának vitelében (különösen bevásárlás, takarítás, mosás, meleg étel biztosítása),
* segítségnyújtás az ellátást igénybe vevőnek a környezetével való kapcsolattartásában,
* segítségnyújtás az ellátást igénybevevő érintő veszélyhelyzet kialakulásának megelőzésében,
* a kialakult veszélyhelyzet elhárításában,
* az ellátást igénybevevő segítése a számukra szükséges szociális ellátásokhoz való hozzájutásban.

A gondozónő a házi segítségnyújtás során az ellátott érdekében együttműködik a háziorvosokkal, az egészségügyi intézményekkel, valamint minden olyan intézménnyel és hatósággal, akik kapcsolatba kerülhetnek az ellátottakkal. Intézményen belüli együttműködések is jellemezték a szakmai kapcsolatokat, például a családsegítő munkatársakkal, több alkalommal éltek jelzéssel egymás felé, valamint végeztek közös családlátogatást.

A környék háziorvosai esetében továbbra is fontosnak tartanánk a betegek megfelelő tájékoztatását elérhető szolgáltatásainkkal kapcsolatban. Gyakran tapasztaljuk, hogy a kérelmező nem tudott a házi segítségnyújtás, vagy más egyéb igénybe vehető szociális szolgáltatásról. A lakosság informálása továbbra is fontos feladatunk.

Ellátotti létszám 2020. december 31-én:

|  |  |  |
| --- | --- | --- |
| **Sorszám** | **Település** | **Fő** |
| 1. | Hévíz | 23 |
| 2. | Cserszegtomaj | 24 |
|  | **ÖSSZESEN:** | **47** |

Ellátási területünkön a gondozónők munkanapokon 8-16-óráig dolgoznak. Minden kedden közös értekezletet tartanak. A többi napokon a gondozónő a saját területén kezdi a munkáját. A vezető gondozónő feladata az értekezletek megtartásán túl, a napi szintű szakmai támogatás, előgondozások, a teljes körű dokumentáció vezetése, statisztikai jelentések készítése, valamint a számlázások előkészítése. Mindezek során a vezető gondozónő szakmai segítséget nyújt, szüksége szerint a szociális ágazati vezető, vagy az intézményvezető jelenlétében és szakmai támogatásával, valamint alkalmanként pedig a vezető gondozónő ellenőrzéseket tart, melynek tapasztalatairól beszámol az intézmény vezetése felé.

*Ellátási tevékenységeink a számok tükrében:*

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | ***Éves látogatások száma - településekre bontva*** | | | | | | | | | | | | |
| ***2020*** | *Jan.* | *Febr.* | *Márc.* | *Ápr.* | *Máj.* | *Jún.* | *Júl.* | *Aug.* | *Szept.* | *Okt.* | *Nov.* | *Dec.* | ***összes*** |
| *Hévíz* | *397* | *339* | *241* | *205* | *304* | *368* | *343* | *262* | *318* | *280* | *200* | *264* | ***3521*** |
| *Covid 19* | *0* | *0* | *96* | *361* | *186* | *32* | *12* | *0* | *0* | *0* | *0* | *0* | ***687*** |
| *Cserszegtomaj* | *432* | *412* | *340* | *201* | *262* | *395* | *386* | *402* | *475* | *420* | *299* | *430* | ***4455*** |
| ***ÖSSZESEN*** | *829* | *751* | *677* | *767* | *752* | *795* | *741* | *664* | *793* | *700* | *499* | *694* | ***8663*** |

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  |  | ***Éves látogatási órák száma - településekre bontva*** | | | | | | | | | | | | |
| ***2020*** |  | *Jan.* | *Febr.* | *Márc.* | *Ápr.* | *Máj.* | *Jún.* | *Júl.* | *Aug.* | *Szept.* | *Okt.* | *Nov.* | *Dec.* | ***Összes*** |
| *Hévíz* | *személyi gondozás* | *438* | *361,5* | *240,5* | *218* | *303* | *347,5* | *344,5* | *269* | *347,5* | *282* | *197* | *285,5* | ***3634*** |
| *Covid 19* | *személyi gondozás* | *0* | *0* | *95* | *319,5* | *183* | *30* | *16,5* | *0* | *0* | *0* | *0* | *0* | ***644*** |
| *Cserszeg-tomaj* | *személyi gondozás* | *485,5* | *422* | *328* | *206,5* | *255,5* | *363* | *351,5* | *350,5* | *456* | *395,5* | *289,5* | *364* | ***4267,5*** |
| ***összesen*** | ***személyi gondozás*** | *923,5* | *783,5* | *663,5* | *744* | *741,5* | *740,5* | *712,5* | *619,5* | *803,5* | *677,5* | *486,5* | *649,5* | ***8546,5*** |

|  |  |  |  |  |  |  |
| --- | --- | --- | --- | --- | --- | --- |
| ***Megszűnések 2020-ban*** | | | | | | |
| *Megszüntetés*  *oka* | *Elhunyt* | *Elköltözött* | *Bentlakásos otthonba költözött* | *Család/saját kérésre* | *Tartós kórházi ellátás* | ***Összesen*** |
|  | *7 fő* | *2 fő* | *4 fő* | *12 fő* | *1 fő* | ***26 fő*** |

1. **Jelzőrendszeres házi segítségnyújtás**

Saját otthonukban élő egészségi állapotuk és szociális helyzetük miatt rászoruló segélyhívó készülék megfelelő használatára képes időskorú vagy fogyatékos személyek, illetve pszichiátriai betegek részére az önálló életvitel fenntartása mellett felmerülő krízishelyzetek elhárítása céljából nyújtott ellátás, amely 24 órás felügyeletet biztosít.

A jelzőrendszeres házi segítségnyújtás lényege: egy csuklóra rögzíthető jelzőkészülék, mellyel az idős vagy beteg ember, egy gombnyomással jelez, ha azonnali segítségre van szüksége. A jelzés beérkezését követően a gondozónő maximum 30 percen belül a helyszínre érkezik, és döntést hoz a beavatkozásról: ellátja a jelzést tevőt, orvos hív, mentőt hív, hozzátartozót értesít. A jelzőrendszeres házi segítségnyújtást szakképzett gondozók végzik. Ellátottaink számára a legfontosabb szempont a készülék nyújtotta biztonság érzés.

2020-ban a szolgáltatást összesen 70 főnek (halmozott adat) biztosítottuk. 2020. január elsején 58 fő megállapodásunk volt, évközben megszűnt 16 ellátás, valamint az év során 12 új megállapodást kötöttünk. A megszűnések leggyakoribb oka az ellátott halála, a családhoz való költözés illetve a bentlakásos otthonba történő elhelyezés volt.

Az elmúlt évben összesen 38 segélyhívás történt, amely a 2019-es évhez képest (21 hívás) magas esetszám emelkedést jelent. A segélyhívások legtöbbször elesés, illetve betegség, rosszullét miatt történtek. A gondozónők minden estben a meghatározott időn belül a helyszínre érkeztek, és szakszerű ellátást biztosítottak. Az esetek megoldásában 7 alkalommal kértek orvosi segítséget, 9 esetben sikerült az ellátottakat beszélgetéssel megnyugtatni, 13 alkalommal történt felsegítés és gondozás elesést követően. 7 alkalommal tévesen riasztották a kollégákat, a többi esetben műszaki segítségnyújtás történt.

**Összesítő táblázat**

|  |  |  |  |
| --- | --- | --- | --- |
| Települések neve | **Segélyhívások száma (db) 2020. év** | | |
| Segítségnyújtást igénylő riasztás | Téves riasztás | Összesen |
| Hévíz | 30 | 7 | 37 |
| Cserszegtomaj | 1 | 0 | 1 |
| Összesen | 31 | 7 | 38 |

**Az ellátást igénybevevők szociális rászorultság szerinti megoszlása**

|  |  |
| --- | --- |
| **Szociális rászorultság oka / ellátás indoka** | **Szociálisan rászorultak száma az elszámolási időszakban (fő) 2020.év** |
| **Egyedül élő** | |
| 65 év feletti személy | 61 |
| 65 év feletti súlyosan fogyatékos személy | 2 |
| 65 év feletti pszichiátriai beteg személy | 0 |
| **Egyedül élő összesen:** | **63** |
| **Kétszemélyes háztartásban élő** | |
| 65 év feletti, | 8 |
| 65 év feletti súlyosan fogyatékos, | 0 |
| 65 év feletti pszichiátriai beteg személy | 0 |
| **Kétszemélyes háztartásban élő összesen** | **8** |
| **Mindösszesen** | |
| **Szociálisan rászorult személyek száma:** | **71** |

A szakfeladaton 4 fő gondozónő lát el ügyeleti tevékenységet, akik a házi segítségnyújtás gondozónői. A havi ügyeletes beosztást közösen beszélik meg, figyelembe véve a kollégák elfoglaltságát, kéréseit, ünnepeket. Az eseteket a keddi megbeszélések alkalmával ismertetik egymással: riasztás oka, megtett intézkedések, adódó problémák, illetve ezek megoldásai, mindezzel segítve egymás munkáját, felkészülve a váratlan helyzetekre.

A jelzőrendszerrel kapcsolatban a háziorvosokkal való kapcsolat jól működik, szolgáltatásainkról tájékoztatást adnak betegeiknek, illetve felénk is jelzik, ha valakinek segítségre van szüksége.

Összegzésként elmondható, hogy a rendszer működtetése nagyon fontos az ellátottak számára. Riasztási adataink első tekintetben ugyan alacsonynak tűnhetnek, de a célját és eredményét nézve azt mutatják, hogy hiánypótló szolgáltatásról van szó, akár életmentő, sürgős beavatkozásokat indukál.

A szolgáltatás jövőjét illetően elképzelhető, hogy jelentős változás lesz, informális ismereteink szerint elképzelhető a központosítás ezen a területen is.

1. **Idősek nappali ellátása**

Az Idősek nappali ellátása a szociális és mentális támogatásra szoruló, önmaguk ellátására részben képes időskorúak számára nyújtott szolgáltatás, akiknek napközbeni ellátásában, étkeztetésében, társas kapcsolataik alakításában, valamint alapvető higiéniai szükségleteik kielégítésében segítünk. Az idős emberek igénylik a társas kapcsolatokat, valamint a szociálisan rászorulók közül is sokan látogatják az Idősek nappali ellátását, igénybe veszik annak szolgáltatásait. Az ellátottak száma: 25 fő.

2015. januártól Cserszegtomaj Község Önkormányzatával kötött feladat-ellátási megállapodás alapján módosult az ellátási terület, így Cserszegtomaj község közigazgatási területéről is ellátható 2 fő, ez idáig azonban nem merült fel igény a településről.

Az igénybevétel önkéntes, az ellátás az igénylő kérelmére történik. A kérelem benyújtásakor a kérelmezőt tájékoztatjuk az ellátás feltételeiről, a megkezdésének időpontjáról az intézményvezető értesítést ad. Határozott vagy határozatlan időre szólhat a felvétel.

Az ellátás telephelyén lehetőség van automata mosógéppel történő mosásra, valamint a személyes higiéné biztosítására is adott a lehetőség. A pszichés gondozás során törekszünk arra, hogy a tagoknak kiegyensúlyozott, nyugodt családias légkört biztosítsunk, elsősorban segítő beszélgetés által, szükség esetén más szakember (pszichológus, mentálhigiénés munkatárs, családgondozó, családterapeuta) bevonásával.

Hivatalos ügyek intézésében a nappali ellátás vezetője segítséget nyújt, vagy más szakemberhez irányítja az ellátottakat.A foglalkoztatás szervezésekor az idős embert érdeklő témakörökre fokozott hangsúlyt fektetünk. Fontosnak tartjuk a hagyományőrzést, a helyi népszokások felelevenítését, az idősek gazdag tapasztalatainak célszerű felhasználását, továbbadását. A kellemes és hasznos időtöltés érdekében az alábbi foglalkoztatási és szórakoztatási lehetőségek állnak rendelkezésre: újságok, folyóiratok, könyvek, rádió, TV, társasjátékok, kártya, sakk, dominó.

2020.április elejétől június közepéig a Covid19 járvány miatt a szolgáltatás nyújtása szünetelt. Ezt követően óvatos nyitással, a járványügyi szabályok betartásával történtek a felkeresések, illetve a jogszabályok lehetőséget biztosítottak arra, hogy telekommunikációs, multimédiás felületen, valamint otthonközeli szolgáltatásként vegyék igénybe ellátottjaink a nappali ellátást. Mindezekkel éltek is, rendszeresen segítették a gondozónők ellátottjainkat, nagy sikernek örvendett az évek óta sikeresen működő zumba, a helyzetnek megfelelően online formában, mely az egyik legfontosabb közösségkovácsoló erő a nappali ellátást igénybe vevők között.

*Állandó programok az Idősek klubjában:*

* Foltvarró szakkör heti két alkalommal
* Bibliaóra minden héten
* Zumba (táncos mozdulatok) időseknek hetente kétszer
* Egészségnap: vércukor-vérnyomás mérés, egészségügyi felvilágosító előadás, egészséges táplálkozás témájában tanácsadás
* Ünnepek megtartása, népi hagyományok felelevenítése (farsang, húsvét, anyák napja, májusfa kitáncolás, szüreti mulatság, idősek világnapja, karácsony, összevont névnapozás)
* Szabadidő hasznos eltöltésére irányuló foglalkozások: készség-és képességmegtartó játékok, társasjátékok, kártyajátékok, ismeretterjesztő filmek vetítése
* Mentálhigiénés foglalkozások egyéni és csoportos beszélgetések formájában

2020. évben egy közösségi programot sikerült megvalósítani: az Intézmény által a TreeDependenttől elnyert pályázat keretében őshonos magyar gyümülcsfák ültetésére került sor 15 idős bevonásával a Klub udvarán. Sokaknak a tavaszi első hullámot követően ez volt az első alkalom, hogy közösségbe mozdultak ki, így nagy öröm volt együtt munkálkodni, kertészkedni.

Bízunk benne, hogy a járványügyi helyzet oldódását követően a szolgáltatások megújulva újra indulhatnak.

1. **Szociális étkeztetés**

Az étkeztetés kötelezően ellátandó önkormányzati feladat, szociális alapszolgáltatás.

Az étkeztetés keretein belül gondoskodunk Hévíz Város közigazgatási területén azoknak a szociálisan rászorulóknak legalább napi egyszeri étkezéséről, akik azt önmaguk, illetve eltartottjaik részére tartósan, vagy átmeneti jelleggel nem képesek biztosítani, valamint azon igénylőkről, illetve az általuk eltartottakról is, akik koruk, vagy éppen egészségi állapotuk miatt étkezésükről más módon gondoskodni nem tudnak.

Hévíz Város a TASZII-n keresztül gondoskodik a kötelező szociális étkezésről, a járványügyi helyzettel összefüggésben 2020. novemberétől már kizárólag hétköznapokon. Az ételt a Gazdasági, Műszaki Ellátó Szervezet (GAMESZ) konyháján készítik el hétfőtől-péntekig, és jellemzően gépkocsival szállítjuk ki – minden nap 11.30-14.00 óra között, valamint az Intézmény tálaló konyhájáról is elvihető.

A járványügyi helyzettel összefüggésben az étkezés jelentős számban eldobható éthordóban került kiszállításra 2020. március – május hónapokban, illetve azon esetekben ezt követően is, amikor ellátottunk karanténba került.

Az elkészített étel kiszolgálása ételhordóban kiadagolva házhoz szállítással, elvitellel vagy helyben fogyasztva történik. Az otthon étkezőjében lehetőség van az igénybevevő számára helyben fogyasztásra, itt az evőeszközt, tányérokat, poharakat az intézmény biztosítaná és mosogatná el, de ezidáig ilyen ellátotti igény nem merült fel.

Térítési díj fizetése nyugdíj összegétől függően, a tárgyhónapot követő hónap 10.-éig történik, a járványügyi veszélyhelyzet óta kizárólag utalással, vagy csekkes befizetéssel.

2020. évben az intézményi térítési díjjal

* megegyező díjat fizetők száma: 60 fő,
* csökkentett személyi térítési díjat fizető: 6 fő
* ingyenesen: 10 fő étkezett.

A diéták a következőként alakultak: normál étkező: 61 fő, diabetes: 12 fő,   
zsír és fűszerszegény: 3 fő (halmozott adat).

2020. évben az étkeztetésben ellátottak száma: 76 fő volt, ebből elviteles lehetőséget 7 fő, a lakásra szállítás lehetőségét 69 fő választotta, helyben fogyasztásra nem volt igény.

A tálalókonyha működtetése Intézményünkben a bentlakásos otthon és a szociális étkeztetéssel összefüggésben üzemel. Mindkét telephely tálalókonyhája teljes mértékben megfelel az élelmiszerbiztonsági előírásoknak.

Átszervezésre került a konyhai dolgozók munkabeosztása, és más területről bevonásra került munkaerő. Hétköznap általában 8 órában, 6 órától 14 óráig és 10 órától 18 óráig van a főállású dolgozó, hétvégén pedig 12 órában. A reggeliztetést és néhány esetben a vacsoráztatást megbízási szerződéses, nyugdíjasszövetkezeten keresztül, közfoglalkoztatott, valamint esetenként a takarító személyzet bevonásával biztosítjuk a lakóink számára. Fontos megemlíteni, hogy a bentlakásban minden étkeztetés csak a különböző területek közös munkájával valósulhat meg. Az ápoló és mentálhigiénés munkatársak együttműködnek a konyhai dolgozókkal. Sajnos mindezek ellenére is fennállt a munkaerőhiány a konyhai feladatok ellátásában. A járványügyi helyzet során ez „mérséklődött”, a bölcsődei bezárás során az ottani dolgozók átirányításra kerültek, valamint a GAMESZ is biztosított konyhai munkatársakat az iskolai bezárás, valamint a nyári időszak alatt.

A tálalókonyha szociális étkeztetés tekintetében történő egy helyre összpontosítása a következő időszak tervei közt szerepel.

1. **Védőnői ellátás**

A védőnői ellátás az alapellátás része, mindenki számára ingyenes szolgáltatás.  
A területi védőnő feladatát az ellátási területén lakcímmel (állandó vagy ideiglenes) rendelkező személyek gondozásán túl a körzetében jogszerűen tartózkodó azon személyeknél is végzi, akik az ellátás iránti igényüket a védőnőnél bejelentik.

A családok gondozását elsősorban a családok otthonában, továbbá az orvossal és az önállóan tartott védőnői tanácsadásokon végzi.

A területi védőnő főbb feladatai:

* 1. nővédelem,
  2. a várandós anyák gondozása,
  3. a gyermekágyas időszakban segítségnyújtás és tanácsadás az egészségi állapottal, az életmóddal, szoptatással, valamint a családtervezéssel kapcsolatban;
  4. a 0-6 éves korú gyermekek gondozása,
  5. az oktatási intézménybe nem járó otthon gondozott tanköteles korú gyermek gondozása.
  6. [védőnői méhnyak-szűrés](http://www.hevizterezanya.hu/vedonoi-mehnyakszures-hevizen/)

Iskola- és ifjúság egészségügyi ellátás: A védőnők munkájukat a városban található általános iskolában és gimnáziumban is végzik.

Feladatuk: A 6-18 éves korosztály, valamint a 18 év feletti, középfokú nappali rendszerű iskolai oktatásban résztvevők megelőző jellegű, az egészségügyi alapellátás keretében szervezett iskola-egészségügyi ellátása.

*Személyi ellátottság:*

Hévíz I.: Szabóné Söjtöri Judit

Hévíz II.: Popper Viktória.

*Tevékenységünk számokban:*

* Várandós anyák gondozása: 56 fő várandós anyát gondoztunk
* Csecsemő és gyermekgondozás: 36 újszülöttel gyarapodott
* Elvégzett méhnyak- szűrések száma: 0 fő.
* Védőnői látogatások száma:1478
* tanácsadásonmegjelenések száma összesen: 1235, melyből: nővédelem:32, várandós:205, csecsemő és gyermek:998.
* Távtacsásadás:367

*Szakmai tevékenységi számok Hévíz tekintetében:*

|  |  |  |  |  |  |  |
| --- | --- | --- | --- | --- | --- | --- |
| ***2020.év*** | ***várandós*** | ***gyermek***  ***0-7éves*** | ***Iskolások*** | ***Távkonzultáció*** | ***összes látogatás*** | ***tanácsadáson megjelenés*** |
| ***Hévíz I.*** | *36* | *102* | *250* | *179* | *788* | *659* |
| ***Hévíz II.*** | *20* | *95* | *332* | *188* | *690* | *576* |
| ***Összes*** | *56* | *197* | *582* | *367* | *1478* | *1235* |

Az egy főre jutó ellátottak száma a körzetek racionalizálása óta stabil, országos szinten nézve kis körzetekkel működik az ellátás.

Az infrastrukturális feltételek az évek során a technikai, illetve szakmai eszközök tekintetében pozitívan változtak (számítógép, audiometer, csecsemőmérleg, és más szakmai eszközök beszerzése, illetve cseréje), az épület karbantartása, állagmegóvása azonban egyre fontosabb lenne. A váratlan járványügyi veszélyhelyzet az anyagi forrásokat jelentősen szűkössé tették, így a tavalyi évben az épület teljes belső festése tudott megvalósulni.

*Iskola egészségügy:*

Az iskolai védőnői tevékenység során munkatársaink szorosan együttműködve végzik feladataikat Dr. Károlyi Sylvia, Dr. Kovács Judit, Dr. Varga Katalin gyermekorvosokkal Hévízen, valamint Dr. Hegedűs Mihály háziorvossal Nemesbükön.

Orvosi vizsgálathoz előkészítő szűréseket a védőnő önállóan végzi: súly és hosszmérés, vizelet-vizsgálat, látás- és hallásvizsgálat, vérnyomásmérés, mell- körfogat mérés, tisztasági vizsgálat és a kiszűrt elváltozások gondozása, ill. kiegészül az ismeretterjesztő előadások tartásával.

Az iskolai – óvodai létszámok pedig Bibó István Gimnázium: 250 fő, Illyés Gyula Általános Iskola: 332 fő, Brunszvik Teréz Óvoda:127fő, Nemesbük Óvoda: 12 fő.

*Kapcsolattartás és programok:*

A védőnők kapcsolata a gondozottakkal és az intézmények vezetőivel, dolgozóival rendszeres és aktív (háziorvosokkal, házi gyerekorvosokkal, védőnő kolléganőkkel, szakorvosokkal, Gyerekjóléti Szolgálatokkal, egyéb szervezetek).

Részt vettünk a nők körében végzett mammográfiás szűrővizsgálatok szervezésében, ennek érdekében Hévíz mindhárom háziorvosával és asszisztensével, az Önkormányzattal és az NNK Szűréskoordinációs Osztályával eredményesen együttműködtünk. A járványügyi helyzet miatt elsősorban az egyénileg történő utazást javasoltuk. Aki ezt nem tudta megoldani, számukra kisbusszal, 8 fő részvételével leszerveztük a szűrésen való megjelenést.

Az év során részt vettek védőnőink:

* Mályvavirág Alapítvány felhívására az Európai Méhnyakrák Megelőzési Hét-hez kapcsolódva gyöngyfűzést szerveztünk a Bibó Gimnáziumban. Az elkészült karkötőket jótékonysági célra felajánlottuk a kezeléseken átesett hölgyek gyógyulásának segítésére.
* Továbbképzések, szakmai konferenciák (MAVE, MESZK) a járványügyi helyzet miatt elhalasztásra kerültek, az 5 évente kötelező továbbképzést on-line formában teljesítették, ahogy az EFOP, GYÚT és VOIR képzéseken szintén online lehetett részt venni.
* Nemesbüki óvodában egészségnapot tartottunk februárban. A fogmosás, kézmosás és higiéné fontossága volt a fő témakör, játékos formában ismerkedtünk meg ezekkel és a védőnői szűrővizsgálatokkal is.
* Viktória pályázaton babydop készülékre, csecsemőmérlegre és nyomtatókra pályáztunk, sajnos sikertelenül.
* Ruhabörzét szerveztünk a Család- és Gyermekjóléti Szolgálattal közösen.
* Az óvodákban gyógytestnevelés szűréseket megtörténtek.
* Baba mama klub 2 hetes rendszerességgel működött a járványhelyzet kezdetéig, a kismamák részéről pozitív visszajelzéssel. A témák közül a teljesség igény nélkül: elsősegély-nyújtás, meseterápia, mozgás- és beszédfejlődés, homeopátia, babamasszázs, hordozás, táplálás, lelki segítség nyújtás és az aktualitások megbeszélése. Bízunk benne, hogy később újra tudjuk mindezeket indítani.
* Stefánia online konzultációk 2 hetente, munkánk segítése érdekében
* Ez évben a VMP szűrésekre 200 fő kapott behívót, a járványügyi helyzettel összefüggésben, egyeztetve a Nemzeti Népegészségügyi Központtal a szűrések elhalasztásra kerültek, mely az egyetlen felelős döntés lehetett. A szűrések valószínűleg a későbbiekben tudnak megvalósulni, melyről az érintetteket tájékoztatjuk.

A Védőnői Szolgálat munkatársai számára jelentős anyagi elismert jelentett, hogy 2019. évben az egészségügy dolgozókra vonatkozó bértábla került bevezetésre a korábbi védőnői pótlékok megtartása mellett, mely 2020. évben tovább emelkedett, valamint az Intézményben egyedüliként az egészségügyi dolgozók egyszeri, 500 ezer forintos díjazásában is részesültek.

A kialakult járványhelyzet itt is új kihívások elé állította a munkatársakat. Szükség volt a bezártság miatt otthon lévő kismamák számára félelmeik eloszlatásához, lelki megerősítésükhöz hozzájárulni, így megküzdési stratégiák ajánlása, lelki támogatás nyújtására, útmutatásra nagyon nagy igény volt a családok körében. A szakmai ajánlásokban megfogalmazott távtanácsadás bevált, több telefonos megkeresést kaptunk ebben az időszakban, melyet a szülők kezdeményeztek. A fokozott mentális támogatást igénylő anyák és gyermekeik számára az elmaradt látogatások hiányában telefonos konzultációk ugyan kevésbé hatékonyak, de időtartamuk hosszabb. Munkatársainknak fel kellett készülniük az otthoni munkavégzésre, a megváltozott munkatípusra és munkakörülményekre. A gondozottak számára elérhetővé kellett tenniük a szükséges dokumentumokat, hogy a gondozási terv elkészülhessen, valamint nehézséget okoz a mozgásfejlődés nyomon követése, de ezt a modern technikai lehetőségekkel élve sikerült megoldani videók küldése által. A kötelező és ajánlott védőoltásokat nem lehetett hosszabb ideig elhalasztani, a státusvizsgálatokat is el kellett végezni, melyek nyilván csak személyes megjelenéssel oldhatóak meg így azok szervezése nagy nehézséget jelentett.

Koraszülöttek létszáma a múlt évben emelkedett, összesen 3 újszülöttet és családját érintette, őket kiemelten és fokozottan kell gondozni, nagy odafigyeléssel.

A járványügyi helyzetben a védőnőknek is ki kellett venniük részüket az Intézményen belüli más munkakörben foglalkoztatásban, mely minimális idősek otthonai tevékenységet, többségében pedig portaszolgálat és betegirányítás ellátását jelentette az Egészségügyi Központban. Ezt azonban a II. védőnői körzetben bekövetkezett változást követően (a helyettesítő védőnő nem vállalta az egészségügyi jogviszonyra való áttérést, a gyes-ről visszatérő védőnő pedig szabadsága idején felmondott) szükséges volt átszervezni. A II. körzetben jelenleg a védőnői teendőket az alacsony esetszámok és az iskolák bezárása, közelgő nyári szünet miatt helyettesítésben kerül ellátásra az I. körzet védőnője által.

1. **Központi Orvosi Ügyelet**

2014. július 1.-től Intézményünk üzemelteti a hévízi orvosi ügyeletet, már Központi Orvosi Ügyeletként.

Az egészségügyről szóló 1997. évi CLIV. törvény 93. § (2) bekezdése alapján az ügyeleti ellátás célja az egészségügyi szolgáltatók napi munkarend szerinti munkaidő befejezésének időpontjától a következő napi munkarend szerinti munkaidő kezdetéig a beteg vizsgálata, egészségi állapotának észlelése, alkalomszerű és azonnali sürgősségi beavatkozások elvégzése, illetőleg fekvőbeteg-gyógyintézetbe történő sürgősségi beutalása, valamint a külön jogszabályokban meghatározott eljárásokban való részvétel.

A központi ügyelet a kórházon kívüli sürgősségi ellátás végzésére létrehozott egység, amely több háziorvosi körzet lakosságának folyamatos vagy meghatározott időben történő alapellátási szintű sürgősségi ellátását végzi az adott területet ellátó mentőszolgálattal együttműködve.

Az egészségügyi ellátás folyamatos működtetésének egyes szervezési kérdéseiről szóló 47/2004. (V.11.) ESZCSM rendelet alapján a feladatellátás ilyen jellegű biztosításának célja, hogy a beteg a legrövidebb idő alatt az egészségi állapota által indokolt progresszivitási szinten kerüljön ellátásra.

*Az ügyelet ellátási területe és ideje, 2020. március 27-ig:*

A központi ügyeleti ellátás az ellátásra társult települések közigazgatási területén élő, illetve ideiglenesen tartózkodó lakosság számára hétköznapokon, hétvégén és ünnepnapokon vehető igénybe, illetve a központi ügyeleti szabályok szerinti hívás alapján helyszínre kivonulással.

Helyszín: Hévíz, József Attila utca 2.

Elérhetőség: 92/321-000 (ügyeleti időben)

Ellátási terület: Hévíz város

Alsópáhok község

Felsőpáhok község

Nemesbük község

Zalaköveskút község

Igénybevétel ideje: Az egészségügyről szóló 1997. évi CLIV. törvény 93. § (1) bekezdésében meghatározott ügyeleti ellátás, amelyet az egészségügyi szolgáltatások nyújtásához szükséges szakmai minimumfeltételekről szóló 60/2003. (X. 20.) ESzCsM rendelet alapján központi ügyeleti ellátás formájában biztosít egy háziorvos közreműködésével munkanapokon 16.00 órától másnap reggel 8.00 óráig, munkaszüneti és ünnepnapokon reggel 8.00 órától az első munkanap reggel 8.00 óráig, valamint egy házi gyermekorvos rásegítő ügyeleti közreműködésével munkanapokon 16.00 órától 21.00 óráig, munkaszüneti és ünnepnapokon reggel 8.00 órától 12.00 óráig, illetve 16.00 órától 21.00 óráig.

*Az ügyelet működési rendje:*

Az ügyelet felkereshető ambulánsan a helyszínen vagy a központi telefonszám hívásával érhető el.

A sürgősségi betegellátó rendszer részeként a kórház fekvőbeteg ellátásán kívüli ellátás sürgősségi ellátást a Szolgáltató és az OMSZ együttműködtetve biztosítja, közös diszpécser szolgálatot működtetve, központi orvosi ügyeleti formában.

A sürgősségi betegellátás rendszerének keretében az OMSZ, a központi orvosi ügyelet, valamint a fekvő beteg ellátást végző, keszthelyi kórház sürgősségi osztálya között a szerződő felek egységes riasztási rendszert működtetnek.

Az OMSZ diszpécser szolgálati központja egységesen biztosítja a sürgősségi betegellátás és a mentés riasztási rendszerét, mely alkalmas a rendőrség és a tűzoltóság egyidejű elérhetőségére is.

OMSZ vállalja, hogy biztosítja a beérkező hívások fogadását, valamint a közös mentésirányítási központ/diszpécser szolgálat, mentésirányítási feladatai ellátásához szükséges személyi és tárgyi feltételeket, valamint a mentésirányítási/diszpécseri feladatok hatékony ellátását az OMSZ kérdezési protokolljában rögzítettek szerint.

Az OMSZ mentésirányítója/diszpécsere:

* Köteles a telefonhívásokat minden esetben mentési felvételi adatlapon rögzíteni, és ha mentő riasztása szükséges, úgy az OMSZ Minőségügyi Kézikönyvének, mentés-betegszállításra vonatkozó szabályai alapján jár el
* Ha a szolgáltatónak adja át a feladatot, azaz ügyeletes orvost riaszt, az adatlap átadás-átvétel rovatán a pontos időmegjelölést jelzi, valamint az intézkedések rovatban feljegyzi, hogy az ügyeletes orvos mikor indult a helyszínre. Az ügyelet újabb riasztást helyszínen is kaphat, illetve bármikor kérhet mentőegységet az ügyeletet ellátó orvos is a központon keresztül.
* A bejelentőt, annak kikérdezése után tájékoztatja arról, hogy a feladatot a szolgáltató, vagy az OMSZ fogja ellátni.

*Ügyelet felszerelésére vonatkozó megállapítások, minimumfeltételek teljesülése:*

* A központi háziorvosi ügyelet tárgyi minimumfeltételei megfelelnek a 60/2003. (X. 20.) ESzCsM rendelet előírásainak.
* Az ügyelet eszközeinek felülvizsgálata folyamatos, dokumentált, eszköz, gyógyszer és továbbképzés tekintetében is.

A világjárvány okozta váratlan helyzet legelső átszervezését, szinte azonnali intézkedésként az ügyeletet érintette 2020. márciusában. Az akkor érvénybe lépett szabályok szerint az egészségügyben a 65 év feletti személyek nem végezhettek közvetlen orvos-beteg kontaktot eredményező egészségügyi tevékenységet. Mivel az ügyeletet ellátó orvosok és asszisztensek több, mint 80%-a ebbe a körbe esett (az országos adatoknak megfelelően), ezért a keszthelyi Alapellátási Intézettel, akik hasonló helyzetben voltak, azonnali összevonásra került az ügyeleti ellátás, melyről az érintett felek szerződésben rögzítették a feltételeket. A veszélyhelyzet során a gyakran változó előírások és jogszabályi szintű rendelkezések, valamint a rendkívül nehéz anyagi helyzet, mely kialakult, az egyetlen megoldásként azt eredményezte, hogy az összevonás az egyetlen hosszú távú megoldást az ügyeleti ellátásra. A Keszthellyel történt szerződésben foglalt határidő lejártát követően az Intézmény szüneteltetésre adott be kérelmet a Népegészségügyi Központ felé, így egy hónapig hatóságilag kijelölt szolgáltatóként a keszthelyi ALI, ezt követően pedig sikerült megállapodni az „Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft.-vel sikerült megállapodást kötni. Mindezen helyzet rendkívül jelentős szervezést igényelt az Intézmény, a Fenntartó, valamint az érintett hatóságok részéről is. Mivel a járványügyi helyzet kimenetele bizonytalan volt, ezért első alkalommal 2020. december 31-ig, majd pedig 2021. június 30-ig került a szerződés megkötésre. A feladat átadás-átvétele sikeres volt, a lakosság tájékoztatása több módon is megtörtént, az ügyeleti ellátás zökkenőmentesen zajlott az év során. Hosszú távon a várható kormányzati, szakmai szándék az ügyeleti ellátás teljes átszervezése, megszüntetve az önkormányzatok kötelezettségét.

Az alacsony finanszírozás és a magas működtetési feltételek miatt az egyik legmagasabb hozzájárulást kellett Hévíz Város Önkormányzatának arányaiban megfizetnie az ügyelet működtetéséhez. A járványügyi helyzet miatt szükséges gazdasági racionalitás átszervezéseket is szükségessé tett, így az ügyeleti ellátáson foglalkoztatott közalkalmazottak jogviszonya az év során megszűnt.

A központi ügyelet statisztikai adatait a 2020. évre vonatkozóan az alábbi táblák mutatják, megbontva az érintett időszakokra:

**FELNŐTT BETEGELLÁTÁS GYERMEK BETEGELLÁTÁS**

**TASZII Hévíz 2020. március 27-ig:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | **Jan.** | **Febr.** | **Márc.** | **Össz.** |  | **Jan.** | **Febr.** | **Márc.** | **Össz.** |
| **Megjelent** | | | | | **Megjelent** | | | |  |
| Hévíz | 30 | 24 | 39 | 93 | Hévíz | 7 | 11 | 12 | 30 |
| Alsópáhok | 8 | 6 | 7 | 21 | Alsópáhok | 4 | 9 | 5 | 18 |
| Felsőpáhok | 5 | 2 | 2 | 9 | Felsőpáhok | 7 | 3 | 2 | 12 |
| Nemesbük | 3 | 6 | 1 | 10 | Nemesbük | 1 | 6 | 3 | 10 |
| Zalaköveskút | 0 | 0 | 0 | 0 | Zalaköveskút | 0 | 0 | 0 | 0 |
| Egyéb | 40 | 28 | 12 | 80 | Egyéb | 18 | 38 | 12 | 68 |
| **Összesen** | 86 | 66 | 61 | 213 | **Összesen** | 37 | 67 | 34 | 138 |
| **Hívás** | | | | | **Hívás** | | | |  |
| Hévíz | 30 | 26 | 17 | 73 | Hévíz | 2 | 2 | 2 | 6 |
| Alsópáhok | 3 | 2 | 2 | 7 | Alsópáhok | 2 | 1 | 0 | 3 |
| Felsőpáhok | 2 | 1 | 3 | 6 | Felsőpáhok | 0 | 0 | 0 | 0 |
| Nemesbük | 4 | 0 | 1 | 5 | Nemesbük | 0 | 0 | 0 | 0 |
| Zalaköveskút | 0 | 0 | 1 | 1 | Zalaköveskút | 0 | 0 | 0 | 0 |
| Egyéb | 0 | 0 | 0 | 0 | Egyéb | 0 | 0 | 0 | 0 |
| **Összesen** | 39 | 29 | 24 | 92 | **Összesen** | 4 | 3 | 2 | 9 |
| **Felnőtt összesen** | **125** | **95** | **85** | **305** | **Gyermek összesen** | **41** | **70** | **36** | **147** |
| **Kórházba utalva** | 6 | 4 | 4 | **14** | **Kórházba utalva** | 0 | 0 | 1 | **1** |
| **OMSZ** | 3 | 2 | 4 | **9** | **OMSZ** | 0 | 0 | 1 | **1** |

**Összesítve:**

|  |  |
| --- | --- |
| **2020** | |
| Felnőtt | 305 |
| Gyermek | 147 |
| **Összesen** | **452** |
|  | |
| Kórházba utalva | 15 |
| OMSZ | 10 |

**Keszthely Alapellátási Intézetnél történt szakmai tevékenység összesen 2020. június 30-ig:**

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
|  | Ambuláns | | | | Kiszállás | | | | **Összesen** |
|  | Hévíz, Felsőpáhok | Alsópáhok | Nemesbük | Zalaköveskút | Hévíz, Felsőpáhok | Alsópáhok | Nemesbük | Zalaköveskút |  |
| Március 27-31 | 0 | 1 | 0 | 0 | 0 | 0 | 0 | 0 | **1** |
| Április | 14 | 5 | 3 | 2 | 7 | 2 | 0 | 0 | **33** |
| Május | 16 | 4 | 1 | 1 | 6 | 0 | 0 | 0 | **28** |
| Június | 10 | 2 | 4 | 0 | 4 | 0 | 4 | 0 | **24** |
| **Összesen** | **40** | **12** | **8** | **3** | **17** | **2** | **4** | **0** | **86** |

**„Ügyelet” Keszthely Városkörnyéki Orvosi Ügyeletet és Készenlétet Ellátó Nonprofit Közhasznú Kft. 2020. augusztus 1-től 2020. december 31-ig:**

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
|  | **augusztus** | | **szeptember** | | **október** | | **november** | | **december** | |
|  | **eset** | **hívás** | **eset** | **hívás** | **eset** | **hívás** | **eset** | **hívás** | **eset** | **hívás** |
| **Hévíz** | 81 | 18 | 23 | 8 | 17 | 5 | 10 | 3 | 23 | 4 |
| **Alsópáhok** | 11 | - | 2 | - | 6 | 2 | 6 | 2 | 3 | 2 |
| **Felsőpáhok** | 5 | - | 1 | - | 4 | 1 | 4 | - | 8 | 2 |
| **Nemesbük** | 2 | - | 1 | - | 2 | 1 | 2 | 2 | 3 | 3 |

Az összesített adatok az előző évhez képest jelentős csökkenést mutatnak, mindez természetesen a járványügyi egészségügyi ellátás igénybevételének átalakulása és megváltozott szabályai miatt.

Mindezekkel egyidejűleg az orvosok rendelkezésre állási ideje alatt, azaz 11 – 16 óráig használt telefon (06 83 340 149) szükségességét is megváltoztatta. Így ezen időszak alatti telefonhívások fogadását 2020.10.05.-től nem Intézményünk, hanem a háziorvosi praxisok önállóan fogadják.

Az ügyeleti ellátás jövőjét illetően folyamatosak az egyeztetések az érintettek között, az érintett lakosság ügyeleti ellátása folyamatosan biztosított.

1. **Bölcsőde**

A bölcsőde, mint a gyermekjóléti alapellátás része, a családban nevelkedő gyermekek napközbeni ellátását, szakszerű nevelését, gondozását nyújtó szolgáltatás.

A gyermekek védelméről, és gyámügyi igazgatásról szóló 1997. évi XXXI. törvény alapján:

* a bölcsőde olyan szolgáltató intézmény, amely az alapellátás keretében alaptevékenységként napközbeni ellátást nyújt a gyermek számára,
* a bölcsőde feladata a három éven aluli gyermekek gondozása-nevelése, harmonikus testi-szellemi fejlődésének segítése az életkori és egyéni sajátosságok figyelembevételével,
* a bölcsőde vállalhatja a hat éven aluli sajátos nevelési igényű gyermek nevelését, gondozását, amennyiben az ellátáshoz szükséges tárgyi feltételekkel rendelkezik.

Bölcsődébe a gyermek 20 hetes korától vehető fel, és alapesetben 3. életévének betöltéséig, illetve azon év augusztus 31 – ig, melyben a 3. életévét betölti (speciális esetekben december 31 – ig, illetve 5 éves koráig, 6 éves koráig – jogszabály által meghatározott esetekben). A bölcsődei ellátás megkezdése előtt a szülőnek munkáltatói igazolást (vagy leendő munkáltató esetén a munkába állás kezdő időpontjáról szóló igazolást) szükséges benyújtania a bölcsődevezető felé.

*Bölcsőde bemutatása*

Bölcsődénk 2011. okt. 3-án nyitotta meg kapuit a szülők és a gyermekek előtt, így viszonylag új intézménynek tekinthető. Az Európai Uniós támogatással elkészült épületben két egymásba nyíló csoportszoba található, a hozzá kapcsolódó külön mosdó helyiséggel és öltözővel.

Minden kisgyermek számára jellel ellátott szekrényt biztosítunk ruháik, és egyéb használati tárgyak számára. A csoportszobák tágasak, világosak, felszerelésük megfelel az előírt követelményeknek. A szobákhoz terasz és udvar kapcsolódik, ahol a gyermekek felszabadultan mozoghatnak. A gazdasági helyiségek között szerepel tálalókonyha, tejkonyha. A tároló helyiségek jól elkülönülnek egymástól (tisztítószerraktár, tiszta ruhák-vasalóhelyiség, játékraktár). A bölcsőde épülete teljes mértékben akadálymentes.

A bölcsőde 2014. július 1-től a Teréz Anya Szociális Integrált Intézményhez tartozik. Az elmúlt év során is megőrizte a bölcsőde önálló szakmai egységét, mindemellett szervesen kapcsolódott az integrált intézmény működési rendjébe, kialakult a munkamegosztások rendje, a tájékoztatási és beszámolási kötelezettség, pénzügyi eljárások rendje. Az bölcsőde és az intézmény többi szakmai egysége közt szorosabbá vált a kapcsolat, pl. a gyermekvédelmi felelős kapcsolata a család- és gyermekjóléti szolgálat családsegítőivel jelzőrendszeri tagságából adódóan túl is aktív, építő.

Férőhelyek száma: 26 fő

2020-ban felvett kisgyermek: 15 fő

2020-as évben összes ellátott gyermek: 37 fő

Hévízi gyermekek száma: 14 fő

Hévízen tartózkodók száma: 3 fő

Hévízen dolgozó szülők gyermekeinek száma: 11 fő

Vidéki gyermek: 9 fő

SNI-s gyemek a felvettek közül 0 fő

Az előző tanévből nálunk maradt SNI-s gyermek 1 fő

2020. évben 21 kisgyermeket írattak be óvodába.

Helyhiány miatt várólistára nem került gyermek, az őszi beszoktatások a járványügyi helyzet miatt eltolódtak 2021-es év elején szoktattuk be további 5 kisgyermeket.

Bölcsődénk fogadja a Sajátos Nevelési Igényű gyermekeket. Ebben az évben 1 fő SNI-s hévízi kisgyermek 2020. december 31.-ig maradt bölcsődénkben, majd tavasztól megkezdődött óvodai nevelése. Abban a csoportban, ahol volt, ott a törvényt betartva, csak 11 kisgyermeket vehettünk fel. A keszthelyi Pedagógiai Szakszolgálat gyógypedagógusa heti egy alkalommal jött fejleszteni, majd a hét többi napján az Ő útmutatásai alapján a kisgyermekpedagógusai foglalkoztak a gyerekkel. Vegyes korosztályú csoportokat tudtunk létrehozni, ami szintén azt eredményezte, hogy kevesebb gyermek kerülhetett bölcsődébe.

E tekintetben a jövőt illetően azonban változás, hogy a 15/1998.(IV.30.) NM rendelet módosítása, mely 2019.02.27-én lépett hatályba kimondja:

A következő nevelési évre történő beíratásra 2020.április 08-27-ig került sor.

Előző nevelési évről bölcsődében maradt (szeptember): 8 fő

2020-ban beíratott gyermekek száma: 17 fő

4 család nem vette igénybe a bölcsődei ellátást 1 pedig elhalasztotta gyermeke beszoktatását.

* Kor szerinti megoszlás:
* 0-11 hónapos: 1
* 12-23 hónapos: 14
* 24-35 hónapos: 2
* 36 hónapos és idősebb: 0

A bölcsődei felvételek során hévízi születésű gyermek nem került elutasításra. A Hévízre költöző családok gyermekei rövid várakozási idő után bölcsődei ellátásban részesülhettek, így a helyi igényeket maximálisan kielégítettük. Várólistára a vidéki, nem Hévízen dolgozó szülők gyermekei kerültek. Az idei évben több vidéki településről is jelentkeztek beíratásra, de a férőhelyek korlátozott száma miatt, kérésük elutasításra került. Összesen hét kisgyermek felvételére nem volt lehetőségünk. Az intézmény integráltságát kihasználva a bölcsődei beíratásról, több oldalról is tájékoztatjuk a szülőket: védőnők, családgondozó, gyermekorvos által, valamint a helyi médiát is értesítjük a beíratás időpontjáról. Mindez azért szükséges, hogy a szülők meg tudják tervezni a munkába való visszatérés időpontját, összehangolva a bölcsődébe bekerülés várható idejével, ami olykor hónapokat is igénybe vehet, amennyiben a szülő nem jelezte felvételi igényét a beiratkozás során.

Férőhelyek kihasználtsága:

Nyitvatartási napok száma:

eredetileg 254

tényleges 191

Teljesített gondozási napok száma 5212

A tényleges szám azt mutatja, hogy az ünnepek környéki és a nyári tervezetten kívül a járványügyi helyzettel összefüggésben további 49 napon át tartott zárva a Bölcsőde.

A bölcsődét igénybe vevő gyermekek száma az év folyamán (jan. 1-jétől dec. 31-ig) 37 fő.

A térítési díjak megállapítása és a kedvezmények igénybe vétele az alábbiak szerint alakult:

A gyermekétkeztetést ingyenesen kell biztosítani a bölcsődei ellátásban részesülő gyermek számára, ha a következő kritériumok közül egy is fennáll:

* + - * rendszeres gyermekvédelmi kedvezmény
      * tartós betegség, vagy fogyatékosság
      * egészséges, de a családjában nevelkedő testvére tartós beteg, vagy fogyatékos
      * három, vagy több gyermek van a családban
      * nevelésbe vételét elrendelte a gyámhatóság
      * családjában az egy főre jutó jövedelem nem haladja meg a kötelező legkisebb munkabér 130%-át, azaz 128.810 Ft-ot.

Kedvezményezettek, illetve a teljes térítési díjat fizetők számának alakulása:

100%-os díjkedvezményben részesülő:

* aki 3 vagy több gyermekes család gyermeke: 5 fő
* jövedelmi helyzete miatt: 12 fő
* SNI-s gyermek: 1 fő
* tartósan beteg a családban 1 fő
* tartósan beteg 1 fő
* térítési díjat fizet: 17 fő

Bölcsődei étkezési térítési díj összege: 530 Ft

Rendszeres gyermekvédelmi kedvezmény, hátrányos helyzet alapján kedvezményre jogosító bölcsődés nem volt. A térítési díjat fizető gyermekek száma az előző évihez képest számottevően nem változott.

2017. szeptember 1.-től az Önkormányzat döntése alapján bevezetésre került a Gondozási díj. A bölcsődei gondozás személyi térítési díját teljes hónapra kell megállapítani akkor is, ha a gyermek az ellátást a hónap nem minden napján veszi igénybe. Tört hónap esetén a hátralévő napokat kell előre fizetni. A befizetés minden hónap 10.-éig történt előre elkészített számla alapján a bölcsődében. A fizetendő napi díj 2020.03.01-től vidéki gyermekek számára 500 ft, hévízi gyermekek számára 250ft volt. A hévízi szülők örömmel fogadták a kedvezményes fizetési lehetőséget, valamennyi szülő konfliktus nélkül elfogadta az erről szóló döntést.

Az év során befizetett térítési díj összesen 983200,- Ft volt.

A személyi feltételeket a 15/1998.(IV.30.) NM rendelet 1. számú melléklete határozza meg.

*Intézményünkben az alábbiak szerint alakult, a rendeletben előírtaknak megfelelően*:

1fő szakmai vezető (felsőfokú végzettség)

4 fő kisgyermeknevelő (emeltszintű OKJ-s képzés)

2 fő bölcsődei kisegítő (szakiskolai végzettség és bölcsődei dajka)

1 fő konyhai dolgozó (általános iskolai végzettség, és bölcsődei dajka)

1 fő gyermekorvos (megbízási szerződés)

Csillag Istvánné nyugdíjazását követően Horváth Zsófia lett bölcsődénk szakmai vezetője, aki 2020.01.01-től 02.28-ig látta el a bölcsődevezetői feladatokat. Munkaviszonya a próba idő alatt, közös megegyezéssel szűnt meg. Ezt követően 2020.03.01-től Németh Diána Viktória kisgyermeknevelő folytatta a vezetői munkát.

A járványügyi helyzet okozta gazdasági racionalizálás során ahogy valamennyi intézmény egységei, így a Bölcsőde is átszervezésre kerültek. Ennek során az a döntés született, hogy bár szakmailag javasolt lenne, mégis muszáj visszaszorítani a törvényi minimumra a bölcsődei dolgozók létszámát. Így egy fő bölcsődei kisegítő elbocsájtására került sor 2020. év végén.

*A bölcsőde működési rendje, alapelvek:*

A 6/2016.(III.24.) EMMI rendelet módosította a 15/1998.(IV.30.) NM rendeletet. A módosítás több új mellékletet is tartalmaz. Tartalmazza „A bölcsődei nevelés-gondozás országos alapprogramját”, melyet korábban „A bölcsődei nevelés-gondozás szakmai szabályai”- t tartalmazó módszertani levél foglalt magába.

A bölcsődei nevelés középpontjában a kisgyermekek állnak, de nagyon fontos az őket körülvevő családok szerepe.

A nevelésünk célja, hogy gyermekeink elsajátítsák azokat a készségeket, amelyek segítik őket abban, hogy hatékonyan és kiegyensúlyozottan viselkedjenek saját kulturális környezetükbe. Olyan módszereket választunk, amelyek segítik a családi nevelés elsődlegességének tiszteletét.

Nagyon fontosnak tartjuk, hogy a gyerekek jól érezzék magukat a bölcsődében és a szülők is nyugodt szívvel hagyják itt őket, hiszen tudják, hogy biztonságban, szeretetteljes légkörben nevelkednek.

A nevelő és gyermek között kialakuló szoros kötődés biztosítéka annak, hogy örömmel jönnek a gyerekek.

Az egyéni bánásmód elvét maximálisan igyekszünk érvényesíteni, figyelünk arra, hogy minden gyermek saját ütemében fejlődhessen.

A napi foglalkozásokat az évszakokhoz, ünnepekhez, aktualitásokhoz igazítjuk. A nevelők érdeklődésfelkeltő eszközökkel teszik vonzóvá a részvételt, ami önkéntes alapon működik.

Az egészséges életmódra nevelést már kiskorban el kell kezdeni, ezért figyelünk arra, hogy egészséges ételeket fogyasszanak, eleget mozogjanak, és naponta a lehető legtöbb időt töltsék szabad levegőn. Az élelmezésvezetővel folyamatosan arra törekszünk, hogy az idény zöldségek-gyümölcsök bekerüljenek a napi fogyasztásba, új ízekkel ismertessük meg a gyerekeket.

A mozgásigény kielégítésére, a testnevelés bevezetésére nem csak a csoportszobákban van lehetőség, hanem az óvoda tornatermében is. A mozgásfejlesztő eszközök széles spektruma áll rendelkezésünkre.

A só szoba téli hónapokban történő kúraszerű használata a betegségek elkerülését segíti. A térítésmentes délelőtti foglalkozásnak a szülők is nagyon örülnek, melyre az óvoda biztosít lehetőséget számunkra.

Ebben az évben kiadott kérdőív összesítése is mutatja, hogy a szülők nagyon elégedettek a bölcsődei ellátással, szívesen jönnek, és a lehető leghosszabb ideig hagyják gyermeküket a bölcsődében. Kérésként szerepelt a szakemberek előadásainak további szervezése, játékvásárlási ötletek, életkornak megfelelő eszközök listája.

Nyitva tartás: Munkanapokon 6:30-tól 17:00 óráig fogadjuk a kisgyermekeket.

Szünetek: Bölcsődénk a hivatalos törvény által biztosított napokon, szabadnapokon volt zárva. Munkaszüneti nap a Bölcsődék Napja, ezen a napon szakmai értekezlettel egybekötött kirándulást szerveztünk más település bölcsődéjébe. A nyári- és téli bezárások a fenntartó által meghatározott időpontokban történtek. Télen, a karácsony és újév közötti időszakra, nyáron pedig két hétre zárt be a bölcsőde, amely idő alatt megtörtént az épület karbantartást igénylő munkálatainak elvégzése:

* + - * csoportszobák, kiszolgálóhelyiségek festése
      * udvari játékok fejújítása, javítása
      * udvar rendezése
      * az épület fertőtlenítővel történő nagytakarítása

*Kapcsolat a szülőkkel, a bölcsődei élet rendje:*

A bölcsődei nevelés-gondozás a családi neveléssel együtt, azt kiegészítve szolgálja a gyermek fejlődését. A szülők és kisgyermeknevelők folyamatosan, kölcsönösen tájékoztatták egymást a gyermek fejlődéséről. A korrekt, partneri együttműködés feltétele a kölcsönös bizalom, őszinteség, hitelesség, ami mindkét részről megfelelően működött. A szülőkkel való kapcsolattartás egyéni és csoportos lehetőségeit kihasználták. Ilyen volt példádul a szülőkkel való beszélgetés érkezéskor-távozáskor, üzenő füzet használata, családlátogatás, szülői értekezletek, csoportos beszélgetések, hirdető táblán való tájékoztatás.

A folyosón kifüggesztve a szülők is nyomon követhették a heti történéseket, tanult dalokat, mondókákat. Érdekes, aktuális témákban talált cikkekkel, tanulmányokkal igyekeztünk gyarapítani a szülők ismereteit. A folyosón elhelyezett szakmai folyóiratok, könyvek, a beszoktatás alatt várakozó szülőknek lehetőséget adtak arra, hogy a bölcsődés korú gyermekek fejlődéséről további ismereteket szerezhessenek. Minden héten, szerdán továbbra is gyümölcsnapot tartottunk, amely során a szülők otthonról hozott gyümölcsökkel egészítették ki gyermekük napi vitaminadagját, ezáltal egészségesebb táplálkozásra ösztönöztük a gyermekeket, családokat, valamint új ízekkel, formákkal ismerkedhettek meg a gyermekek.

Sajnos a járványügyi helyzettel összefüggésben több program sem tudott megvalósulni:

* + - a 2018-ban elindított „Szülők Iskolája”,
    - Márton napi játékvásár és jótékonysági sütivásár
    - karácsonyi alkotó délután és készülődés a szülőkkel közösen.

A bölcsőde tárgyi felszereltsége megfelel a ’Bölcsődei nevelés-gondozás szakmai szabályai’ -ban előírtaknak. A megújult telepített udvari játékokat örömmel használták a gyerekek. Egész évben, amikor az időjárás engedte, ebéd előtt, és a délutáni órákban is kint tartózkodtak. A permetező jótékony hatását a kánikulában élvezhették. Az udvar jelenleg minden szakmai előírásnak megfelel.

Programok, ünnepek és hagyományok ápolása, melyet nagyon fontosnak tartunk, azonban 2020. évben a közös programjaink nagy részéről sajnos le kellett mondanunk.

A járványügyi helyzet miatt 2021.03.16- 2021.05.24-ig a bölcsődei szolgáltatás időszakosan szünetelt. A bölcsődei ügyeleti ellátást 05.11-ig nem igényelték a szülők. 05.25-ig 3 fő igényelte az ügyeletet. 05-25-től fokozatosan érkeztek vissza a gyermekek. Zsilip rendszert vezettünk be, ezzel is megelőzve a fertőzések továbbadását. A gyerekek örömmel érkeztek vissza, rövid idő alatt megszokták a zsilip rendszerrel járó nehézségeket. A bölcsődei dajkák maximálisan odafigyeltek a rendszeres alapos fertőtlenítésre. A beiratkozás online formában történt, a bölcsődekóstolgató elmaradt, így nem volt lehetőség személyes találkozásra, ismerkedésre, de a Hévízi TV jóvoltából készült hosszabb riport által, valamint telefonon és email-ben érkező kérdések által igyekeztünk minden felmerülő kérdésre válaszolni a félelmeket, kételyeket eloszlatni. Az augusztusi szülői értekezletet meg tudtuk tartani, a családlátogatások viszont elmaradtak, ami szintén nagyon hiányzott a családok és a nevelők számára is.

Ősszel szeptember és október hónapban zavartalanul zajlott a beszoktatás majd ismét szükségessé vált a zsiliprendszer bevezetése. Sok család elővigyázatosságból, gyermekeik, idősebb családtagjaik védelme érdekében otthon maradt. A beszoktatások november-december hónapban pedig a fokozódó járványügyi helyzet miatt szüneteltek. A Márton napi programok, a Lucázás, adventi készülődés a szülőkkel, az óvodával és az idősek otthona lakóival való közös meghitt pillanatok, számtalan élményszerző tevékenység elmaradt. A szülőkkel egyéni fogadó órákon volt lehetőségünk a gyermekeket érintő fontos dolgokról, fejlődésükről, nehézségekről, sikerekről beszélni.

*Kapcsolatok:*

A bölcsőde hagyományosan jó kapcsolatot ápol az óvodával, valamint a védőnői szolgálattal, gyermekorvosokkal, család- és gyermekjóléti szolgálattal.

*További terveink:*

* Felsőfokú képesítésekre ösztönzés a munkatársak körében
* Kötelező továbbképzéseken való részvétel
* Önképzés
* Fejlesztőeszközök bővítése
* Mosolygós bölcsőde programhoz való csatlakozás
* Szorosabb szakmai kapcsolat ápolása a környező bölcsődékkel

1. **Egyéb területek**

**Rendezvények, szakmai együttműködések, továbbképzések**

Hagyományos intézményi rendezvényeink többségét a járványügyi vészhelyzet miatt nem tudtuk megtartani. Bízunk benne, hogy az idei évben már sikerül, mert a munkatársak több alkalommal is jelezték már a vezetőség felé, hogy hiányoznak számukra ezek a közösségépítő programok.

Azon programokat, melyeket munkatársainkkal „házon belül” meg tudtunk szervezni, azokat megtartottuk, még ha más módon is, mint ahogy azt lakóink, ellátottaink megszokhatták.

Az intézmény integrált jellegéből adódóan megvalósul az egyes szociális ellátások közötti együttműködés, mely különösen fontos volt a vírushelyzet hozta kihívások leküzdésére. A napi gyakorlati működésben fontos, hogy a különböző szociális, gyermekjóléti, egészségügyi szolgáltatásainkat igénybe vevő kapcsán egyeztessenek egymással, ennek jelentőségét tapasztaltuk meg igazán 2020. évben, melynek során rengeteg olyan helyzet adódott, amikor munkatársaink nem a munkakörüknek megfelelő tevékenységet kellett, hogy végezzenek.

Az ápolás és mentálhigiénés gondozás közötti együttműködésben további előrelépés tapasztalható, a kollégák szorosabb kapcsolata, közös gondolkodásmód kialakítása tekintetében egyre inkább tapasztalják, hogy munkájukban az egymásra épülés, az együtt gondolkodás, az információk átadása mennyire fontos. Egyik terület sem működtethető hatékonyan a másik nélkül. A pozitív és a másik munkáját segítő kommunikáció javítása továbbra is célunk, mellyel számos plusz tevékenység, konfliktus megelőzhető, s ezzel lakóink és igénybe vevőink fizikális és mentális állapota is javítható. A bezártság okozta mentális teher, bizonytalan lelki állapot jellemző volt lakóinkra, melyet munkatársaink tudásuk legjavát beleadva igyekeztek mérsékelni.

A 2016. év végén indult a Szociális Hivatal és a Szociális és Gyermekvédelmi Főigazgatóság által megvalósított „Szociális humán erőforrás fejlesztése” című, EFOP-3.8.2-16-2016 pályázat. A programban való részvétel 2020. évben is folytatódott, de az elkezdett munkakörhöz kötött képzéseket sajnos a kollégáink a járványhelyzet miatt nem tudták befejezni. A bölcsődében 5 fő munkavállaló az év elején, valamint az év végén (online) formában vett részt a kötelező (CSBO) továbbképzésen.

Február és március elején szerencsére sikerült egy belső továbbképzést megtartanunk a Vörösmarty utcai telephelyünkön „Munka és magánélet összehangolása” címmel a Keszthelyi Család és Karrier PONT-tal együttműködésben. A képzésbe ezúttal a technikai személyzetet is be tudtuk vonni, nem csak a továbbképzésre kötelezett szakmai dolgozókat. Nagyon sok pozitív visszajelzés érkezett róla.

A bentlakáson gyakorló ápolói szakképzésre jár 4 fő, további szakfeladatokon dolgozók közül 1 fő felsőfokú tanulmányokat folytat szociális munka szakon, 1 fő pedig egyetemi szakirányú továbbképzésben vesz részt.

A kötelező vezető képzésben 2020. márciusában jogszabályi módosítás történt, eltörölték azok kötelezettségét, akik szociális szakvizsgával rendelkeznek. Így jelen esetben az intézményvezetőnek, a helyettesének és a egészségügyi ágazat vezetőnek nem előírás a vezetőképzésben való részvétel. 2021-ben kezdi meg a bölcsődevezető az alapképzést, a házi segítségnyújtás vezető gondozónője pedig a megújítóban vesz részt, mely kétévente kötelező.

**A gépkocsivezetők munkája és a portaszolgálat**

Jelenleg mindkét intézményi gépjármű jó állapotú, viszonylag alacsony üzemeltetési költségű és az intézmény szociális és egészségügyi feladatai elvégzéséhez rendelt. A Dachia Lodgy típusú gépjármű terhelése csökkent, mivel 2020. március 27-től a háziorvosi ügyelet működtetése átkerült Keszthelyre. Mindezzel összefüggésben a gépkocsivezetők feladatai, a munkakörök átszervezésre kerültek, így 2020. november hótól egy fő gépkocsivezető státuszunk megszüntetésre került.

A gépkocsivezetők feladata továbbra is a szervizelés nyomon követése, az autók rendszeres tisztán tartása, mosatása. A kollégák kertészeti és egyéb, telephelyek körüli munkákat is ellátnak: fűnyírás, sövénynyírás, valamint a bútor és anyagmozgatás is, az épület külső körletének, az udvar tisztántartása, télen a járdák csúszásmentesítése. Apróbb karbantartási feladatok elvégése is a munkakörükhöz tartozik, például két telephelyen a vízlágyító berendezés ellenőrzése, izzócserék, háztartási szintű javítások. A szobafestő, mázoló szakképzettséggel is rendelkező gépkocsivezetőnk festési munkálatokat végzett a múlt év során több intézményi telephelyünkön. Segítségével a Vörösmarty utcában, a nappali ellátás helyszínét sikerült szépen felújítani, vidámabbá, színesebbé tenni, a telephelyeinken a korlátok is festésre kerültek, valamint a lakószobák, és az orvosi rendelők és közösségi terei is tisztasági festésre kerültek. Másik kollégánk, akit 2019. évtől a kisteljesítményű kazán kezelői tanfolyamra beiskolázott munkavállalónkat megbíztuk a fűtőberendezéseink felügyeleti és karbantartási munkálatainak saját hatáskörben történő elvégzése, a szakmai kompetenciahatárok betartásával.

Az idősek otthona tekintetében a portaszolgálat, valamint apróbb kertészeti feladatok ellátásába mindkét idősotthoni telephelyünkön néhány lakónk önkéntesen bekapcsolódik, egy jelképes díjért, de annál fontosabb együttható tényezővel: fontos vagyok, és van feladatom. Szeretnénk ezt a jövőben is az ő bevonásukkal működtetni, természetesen figyelembe véve egészségi állapotukat.

**Önkéntesek, diákmunka, szakmai gyakorlat**

Intézményünk vezetése továbbra is nyitott mind az önkéntesek, mind pedig a diákmunkások, a szakmai gyakorlatos tanulók fogadásában. Önkéntes közszolgálati tevékenységét 5 fő töltötte nálunk.

Diákmunka keretében 8 fő dolgozott nyáron Intézményünkben, bérüket foglakoztatási támogatásból biztosítottuk. A tanulókat a bentlakás kisegítői gondozói és mentálhigiénés feladataiban, szociális étkeztetés kiszállításában, kertészeti és udvarrendezési munkákban, a Család- és Gyermekjóléti Szolgálat táboraiban alkalmaztuk.

A 2020-as évben összesen 15 fő töltötte idősek otthona, házi segítségnyújtás, valamint 1 fő család- és gyermekjóléti szolgáltatás, szintén 1 fő bölcsődei ellátás területén szakmai gyakorlatát.

A Premontrei Szakképző Iskola szociális gondozó és ápoló szakos diákjai 2018. évtől ebben az évben is részben részt vettek az elméleti és gyakorlati képzésük megvalósítása érdekében az Intézmény napi életében. Sajnos a járványügyi helyzet miatt hosszú ideig személyes jelenlétük nem volt biztosított, felkészülésüket azonban segítettük.

**Ellenőrzések**

A 2020-as évben számos ellenőrzést kaptunk, melyek a következők:

* 2020. január végi „szokásos” belső ellenőrzése a 2019. évi normatív állami hozzájárulások igénylésének és elszámolásának.
* 2020. április 15-én Intézményünk mindkét, székhelyén és telephelyén lévő idősotthonában a Népegészségügyi Osztály munkatársa tartott ellenőrzést. Több oldalas jegyzőkönyvet vett fel, mely kitért többek között az ápolás, gondozásban résztvevő munkatársak végzettségére, a fertőtlenítőszerek, takarítószerek típusára, mennyiségére, valamint a rendelkezésre álló védőeszközökre. Fényképek készültek az izolációs szobáról. Az intézmény Covid-19 eljárásrendjét átnézte az ellenőr, valamint a hozzá kapcsolódó oktatási naplót. Az ellenőrzés nem talált hiányosságokat.
* 2020. július 21-én a Zala Megyei Kormányhivatal Hatósági Osztály munkatársa tartott személyes jelenléttel ellenőrzést Család- és Gyermekjóléti Szakfeladaton. Nem tártak fel hiányosságokat, apróbb észrevételeket tettek.
* 2020. augusztus végén a Hévíz Város Önkormányzata 2020. évi belső ellenőrzési munkaterve alapján sor került az Intézmény gazdálkodásának átfogó ellenőrzésére Vizsgált időszak: 2018.01.01 - 2020.07.31., az ellenőrzés nem tárt fel hiányosságot, kisebb észrevételek kerültek rögzítésre.
* A Keszthelyi Járási Hivatal Népegészségügyi Osztálya és a Zala Megyei Kormányhivatal Hatósági Osztály 2020. októberben egyszerre tartott rendkívüli ellenőrzést elektronikus iratbekéréssel. A hivatal a 2020. márciustól 2020. szeptemberig tartó időszakot vizsgálata különös tekintettel a személyi-, tárgyi feltételeken, ellátotti dokumentáción túl a Covid-19 fertőzéssel kapcsolatos feladatok ellátását. Az ellenőrzés mindent rendben talált.

A Zala Megyei Kormányhivatal Népegészségügyi Osztálya a koronavírus fertőzéssel érintett időszakban mindkét idősek otthona telephelyünkön több alkalommal is kisebb ellenőrzést tartott, valamint dokumentumokat kért be, melynek során megállapították, hogy az előírásoknak megfelelően történik az ellátás.

1. **Összegzés**

A világot alapjaiban megrengető járvány rendkívüli helyzet elé állította Intézményünket, és éles lenyomatot hagyott történetében. Megfeszített tempójú év van mögöttünk, melynek során szinte fáradhatatlanul küzdöttünk azért, hogy a ránk bízott ellátottainkat (a bölcsődétől az idősek otthonában élőkön át a nehéz sorsú családokig) biztonságban tudhassuk. Nem kíméltük magunkat ebben az időszakban, a nehéz pontokon azonban átsegítettük egymást. Nem lehetett volna ezt a feladatot úgy teljesíteni, ha nincs az Intézménynek egy sikerese, együttműködő csapata, és büszkén mondhatom, nekünk ilyen csapatunk van. Hálával tartozom minden munkatársamnak a helytállásért!

2020. március 11. napjától látogatási és kijárási tilalmat rendeltek el az idősotthonokban, s további szociális, gyerekjóléti és egészségügyi alapszolgáltatás tekintetében számos korlátozás lépett életbe. Folyamatosan változó, hirtelen, azonnali hatállyal életbelépett rendelkezések, eljárásrendeket adott ki az Emberi Erőforrások Minisztériuma, a Nemzeti Népegészségügy Központ, és a jogszabályi környezet is állandóan változó helyzeteket teremtett. Naprakésznek kellett lennünk minden téren, sokszor olyan helyzeteket kellett megoldanunk, melyről első olvasatra azt hittük, lehetetlen.

A vezetők részéről ennek kezelése, koordinálása, intézményi szintre hozása állandó készenlétet jelentett, ez azonban elengedhetetlen volt ahhoz, hogy a munkavállalók biztonságban érezzék magukat, stabil háttérrel tudják ellátni feladataikat ellátottaink érdekében.

A munkavállalóktól fokozott szakmai kontrollt, rugalmasságot, a változásokhoz való folyamatos alkalmazkodást kellett elvárnunk, melynek teljes mértékben megfeleltek. Állandó tájékoztatások, oktatások, folyamatos belső szakmai ellenőrzések vették kezdetét minden szakterületünkön a kialakult világjárvány miatt. A világban, az országosan jelentkező vírus kezelésével kapcsolatos bizonytalanságot kellett intézményi szinten biztonságossá tenni, az ellátottak számára kevésbé félelemkeltő módon kezelni.

Az első fertőzési hullám idején Hévíz lakosságát (különösen a karanténba került személyeket, családokat) is segítettük, tájékoztattunk, és segítséget nyújtottunk élelmiszer-, gyógyszerbeszerzésben, ügyintézésékben, egészségügyi kérdésekben, valamint az étkeztetés is kibővült feladatként került fókuszba.

Szinte pár nap alatt intézményi Covid-19 eljárásrendek születtek, melyek biztos alapokat jelentettek a feladatok ellátásához, és szükség szerint kerültek bővítésre az újabb és újabb előírások megjelenésével. Folyamatos kapcsolatban voltunk a Népegészségügy munkatársaival, és más hatóságokkal, hogy megoldjuk a járvány okozta helyzeteket.

Az őszi második hullámban sajnos mindkét idősek otthonába megbetegedéseket tapasztaltunk, bármennyire is törekedtünk arra, hogy ez a pillanat ne jöjjön el. Szerencsére lakóink és munkatársaink körében enyhe tüneteket mutató és enyhe lefolyású volt, azonban ezen időszakban veszítettünk is el közülük többeket a gyors beavatkozás ellenére.

Utólag érezhető az, hogy ez iszonyatos terhet jelentett minden munkatárs számára, elmondható, hogy csaknem minden munkatársunk „állta a sarat”, kivette a részét a küzdelemből. Nem várt, nem kért semmit, csak tette a dolgát, végezte a munkáját. Számos munkaerőt át kellett csoportosítani, átvezényelni más munkakörbe, sok segítséget kaptunk a GAMESZ munkatársaitól is. Hihetetlen egy év van mögöttünk, kemény és megfeszített munka. Büszkék lehetünk arra, hogy mindvégig irányított, szakmai munka folyt, nem uralkodott el a pánik, vagy a káosz. Időben észleltük a problémákat, s azonnali gyors megoldásmódokat kerestünk. Mostanra beállt az Intézményünk egy vírushelyzeti működésre, továbbra is folyamatosan nyomon követve a szakmai előírásokat, jogszabályváltozásokat.

A 2020. évre tervezett beruházásaink, fejlesztéseink elmaradtak a vírushelyzet miatt, sem technikailag, sem gazdasági okok miatt nem volt lehetőség a tervek megvalósítására. Kisebb sikerként könyveljük el azonban a TreeDependent szervezettől elnyert őshonos magyar gyümölcsfákat, melyeket egy pályázat keretein belül elnyertünk, és telephelyeinket zöldíthettük velük.

Az év közepén, amikor már látható volt a vírus Városunkat érintő, szinte megsemmisítő csapása, fájdalmas döntéseket kellett meghozni a talpon maradás érdekében az Intézmény minden területét érintően. Több átszervezésre, racionalizálásra is sor került, több lépcsőben több közalkalmazottat kellett elbocsájtanunk, újra kellett gondolni működésünk feltételeit. Év végén azzal kellett szembesülnünk, hogy az önkormányzatok fenntartásában működő intézmények a térítési díjaikon, szolgáltatási díjaikon 2021. évre vonatkozóan nem változtathatnak. Ez sajnos előrevetíti azt, hogy gazdasági szempontból sem néz az Intézmény könnyű év elé. Kiadásaink folyamatosan növekednek (munkabérek, anyag és beszerzések – a járvány okozta helyzetben akár extrém módon is), bevételeinket pedig nem tudjuk növelni. Szeretnénk hinni abban, hogy hamarosan javuló tendenciát látunk, és a jelenleg kevesebb szakemberrel, kevesebb anyagi ráfordítással fenntartott magas szakmai színvonalat hosszútávon is tudjuk nyújtani.

Mindezért, hogy ezt a küzdelmet megvívtuk, kiemelt hálával és köszönettel tartozunk elsősorban fenntartónknak, Hévíz Város Önkormányzatának, a Polgármesteri Hivatal munkatársainak, háziorvosunknak, Dr. Hegedűs Mihálynak, a GAMESZ munkatársainak.

Kérem a Tisztelt Képviselő-testületet, hogy fogadják el fenti beszámolónkat.

**2.**

**Határozati javaslat**

Hévíz Város Önkormányzat Képviselő-testülete a Teréz Anya Szociális Integrált Intézmény 2020. évi munkájáról szóló beszámolót elfogadja.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Fábiánné Hoffman Márta** | **Hatósági osztályvezető/** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **jegyző/**  **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
| **TASZII**  **Varga András intézményvezető** |  |  |  |
|  |  |  |  |